Ekologija - Dnevni list Danas\nPočetna » Ekologija » Page 2\nAerodrom Nikola Tesla smanjuje emisiju štetnih gasova\nAerodrom „Nikola Tesla“ Beograd saopštio je danas da se pridružio Programu akreditacije za upravljanje emisijom ugljen-dioksida na aerodromima (Airport Carbon Accreditation program – ACA) Međunarodnog saveta aerodroma (Airport Council International – ACI) i 23. novembra stekao sertifikat nivoa 1 za smanjenje emisije štetnih gasova.\nMihajlović: Briga o zaštiti životne sredine u projektu Jadar jednako važna kao i ekonomski razvoj\nMinistarka rudarstva i energetike Srbije Zorana Mihajlović rekla je danas da je u realizaciji projekta „Jadar“ jednako važna zaštita životne sredine kao i ekonomski razvoj, saopštilo je to ministarstvo.\nBeograđani pre 20 godina slabo prepoznavali ekološke probleme\nEkološko društvo studenata ekologije sa Biološkog fakulteta u Beogradu je pre dvadeset godina radilo anketu koja je pokazala veoma slabu upućenost Beograđana u ekološke probleme.\nPiše: Miloš Đošić 6. 12. 2020.\nVujović: Prioritet usklađivanje sa pravilima o ekologiji EU\nMinistarka za zaštitu životne sredine Irena Vujović izjavila je da u narednom periodu treba podizati svest o značaju zaštite životne sredine i uskladiti propise sa pravilima Evropske unije.\nBez dovoljno kontejnera izlišno pričati o selekciji otpada u Novom Pazaru\nIzradom akcionog plana o upravljanju otpadom u Novom Pazaru, podizanjem svesti o ispravnom odlaganju, ali i poboljšanjem kvaliteta usluga JKP „Čistoća“, rešio bi se problem nepropisnog odlaganja smeća u tom gradu, ocenila je biološkinja Nataša Đorđević.\nCentar za životnu sredinu Banjaluke zatražio konsultacije zbog rudnika jadarita\nUdruženje gra đana „Zaštitimo Jadar i Ra đevinu“ i Koalicija za održivo rudarenje u Srbiji saopštili su danas da se Centar za životnu sredinu iz Banjaluke obratilo nadležnim organima u Republici Srpskoj (RS) i Bosni i Hercegovini (BiH) sa zahtevom za konsultacije zbog prekograničnih uticaja projekta eksploatacije jadarita u zapadnoj Srbiji.\nTE-KO Kostolac sadi 17.600 brestova\nU Ogranku TE-KO Kostolac, u toku su pripremni radovi za pošumljavanje većih površina zemljišta, u cilju njegove rekultivacije.\nKalmar: Kopanje litijuma i njegovo prerađivanje – izuzetno agresivno\nInvestiranje u razvoj poljoprivrede u dolini Jadra donelo bi veću korist od otvaranja rudnika i iskopavanja jadarita, izjavio je FoNetu predsednik Koalicije za održivo rudarstvo Srbije Zvezdan Kalmar i upozorio da to nije „zelena“, već „crna“ energija.\n„Danas sadimo cveće i govorimo o zaštiti životne sredine, a za đake koji su u proteklih nekoliko nedelja skupljali ambalažu i sve ono što je nekada završavalo na ulici, u našim rekama i na mestima gde smeću nije mesto, imamo i simbolične poklone“, izjavio je danas gradonačelnik Kraljeva dr. Predrag Terzić u Osnovnoj školi „Dimitrije Tucović“ gde je treći put za redom održana ekološka akcija u okviru projekta „Eko tim“.\nPiše: Z.Nikolić 29. 10. 2020.\nPoziv građanima da podrže akciju sadnje drveća 30. oktobra u Beogradu\nNe davimo Beograd poziva građane da se, u petak 30.oktobra u 11 sati kod hotela Jugoslavija, pridruže akciji sadnje drveća “Drvo prijateljstva”, koju organizuje udruženje Pravo na grad, u saradnji sa Evropskim fondom za Balkan.\nSSP najavila akciju sakupljanja plastičnog otpada\nStranka slobode i pravde danas je saopštila da Srbija beleži negativan rekord u recikliranju plastičnog otpada i najavila da će organizovati akciju sakupljanja plastičnog otpada širom Srbije sa ciljem podizanja svetsti o očuvanju životne sredine.\nNeodrživa poljoprivreda, šumarstvo i širenje urbanizacije ugrožavaju zdravlje životinja i prirodnih staništa u Evropi, što znači da Evropska unija neće ispuniti ključne ciljeve zaštite biodiverziteta, saopštila je Agencija EU za zaštitu životne sredine (EEA), prenosi danas Radio slobodna Evropa (RSE).\nNa trgu u Zrenjaninu svega što ne treba\nKada je tv ekipa „Zelene patrole na delu“ došla juče u Zrenjanin da snimi reportažu o ekološkim problemima ostali su zatečeni prizorom na gradskom trgu.\nPiše: M.P. 15. 10. 2020.\nSrbija trenutno iz budžeta za životnu sredinu izdvaja 0,5 odsto BDP-a, a da bi ispunila prioritete Evropske unije, preduslov je da se izdvajanja povećaju za više od jedan odsto BDP-a, odnosno za oko 500 miliona evra godišnje, izjavila je danas izvršna direktorka Nacionalne alijanse za lokalni ekonomski razvoj (NALED) Violeta Jovanović.\nPiše: Beta 9. 10. 2020.\nMediji prate ekološke probleme samo kada imaju veze sa politikom\nNovinari ekološkim temama treba da pristupe na poseban način kako bi zainteresovali javnost da sazna nešto više i shvati kolika je važnost ekologije za čitavu zajednicu, saopšteno je na tribini „Mediji i zelene politike“u okviru ovogodišnjeg Mikser festivala.\nPiše: J. Stanković 8. 10. 2020.


VESTI: NATO trenira živce Rusiji u Crnom moru, kakav je odgovor Moskve? (video) - Sputnjik Srbija\nVESTI: NATO trenira živce Rusiji u Crnom moru, kakav je odgovor Moskve? (video)\n13:30 03.07.2019 (osveženo 13:32 03.07.2019) Preuzmite kraći link\nNATO trenira živce Rusiji — u Crnom moru su u toku vojne vežbe „Si briz 2019“, ali sve oči ruske Crnomorske flote uperene su u američki razarač. O stanju na KiM za Sputnjik govori Nebojša Čović. Za Srbiju je značajno što će na mestu Mogerinijeve najverovatnije biti Španac koji se protivi katalonskom separatizmu, smatra predsednica Evropskog pokreta Suzana Grubješić. Neizvesno održavanje vojne parade za Dan nezavisnosti u Vašingtonu. Tramp želi da obnovi poverenje u vojsku Sjedinjenih Država, tvrde analitičari.


Zvanični kurs Evra za dan 03.08.20. :: 117.5872 rsd\nVlahović: Podići PDV i druge poreze\nVesti izvor: Kamatica, Tanjug, B92\nPredsednik Saveza ekonomista Srbije Aleksandar Vlahović kaže da bi nova vlada trebalo da uradi kratkoročnu fiskalnu konsolidaciju. Ta konsolidacija bi povećala budžetske prihode za 50 milijardi, a rashode smanjila za oko 90 milijardi dinara.\nVlahović je rekao da preterana štednja suštinski nije dobra za ekonomiju i loše deluje na rast, tako da država mora da uradi kratkoročnu finansijski konsolidaciju.\n- Država to mora da uradi tako da što će, između ostalog, podići PDV za oko tri odsto, što bi u budžetu obezbedilo dodatnih 50 milijardi dinara godišnje, kao i da poveća poreze na imovinu - kazao je on.\nMoguć je i model osnovanja Razvojne banke, koja bi emitovala obveznice od milijardu evra, koje bi kupila Narodna banka Srbije, a sredstva bi se koristile za investicije, objasnio je Vlahović i dodao da je suština tih mera da se pokrene realni sektor, a da se istovremeno smanji zaduživanje države.\nOcenjujući da bi trebalo uvesti progresivno oporezivanje prihoda građana i podići porez na profit na 15 odsto, uz pooštravanje fiskalne discipline, Vlahović je napomenuo da se istovremeno mora smanjiti rashodna strana budžeta, a kao mogućnosti je naveo selektivno zamrzavanje penzija i proveru načina kako su ostvarene invalidske penzije.\nKada se uradi fiskalna konsolidacija, smanjiće se budžetski deficit za 90 milijardi dinara godišnje na planiranih 4,25 odsto BDP-a i to će dati prostor za relaksaciju monetarne politike i smanjenje obavezne rezerve banaka, objasnio je Vlahović.\nPrema dostupnim rezultatima, budžetski deficit je u prvom tromesečju premašio planiranu granicu, a javni dug je prešao zakonski nivo od 45 odsto BDP-a i država se sve teže zadužuje, ukazao je on.\nTreći Vivaldi forum posvećen je makroekonomskim i privrednim kretanjima bitnim za planiranje poslovanja u narednoj godini. Na dvodnevnom skupu, predstavnici države, privrede, ekonomisti i međunarodnih organizacija razmatati šta bi trebalo da budu ključni prioriteti ekonomske politike.\nBudžetski deficit je samo u februaru iznosio jedan odsto BDP-a. Kumulativni deficit je u prvom tromesečju bio 48 milijardi dinara, a ako se nastavi tako do kraja godine dostići će 7,3 odsto BDP-a, naveo je on i dodao da se povećava spoljnotrgovinski deficit jer uvoz raste brže od izvoza.\nOcenjujući da sve to pokazuje da je ukupno loše stanje u privredi posledica nereformisanog javnog sektora, on je dodao da izuzetno nestabilan kurs dinara podstiče rast inflatornih očekivanja i da je od početka godine stabilizacija kursa koštala smanjenja deviznih rezervi za oko 1,7 milijardi evra.\nVlahović je rekao da bi država preko Garancijskog fonda emitovala dugoročne obveznica za oko milijardu evra sa prinosom od četiri do šest odsto godišnje, koje bi mogle da se koriste kao garancija za kredite u finansiranju investicionih projekata, a kada se kredit vrati, trošak države bi jedino bila kamata od četiro do šest odsto.


• Konvencionalne centrale\n• Adresabilne centrale\n• Ripiter paneli\nUprkos razumljivo značajnim sredstvima utrošenim na ublažavanje gubitaka nastalih od vatre, postoji mnogo veća pretnja za kontinuitet upotrebe objekata i oštećenja imovine nastalih kroz curenje vode.\nStatistike pokazuju da je najverovatniji uzrok šteta u stambenim zgradama, hotelima, maloprodajnim objektima i poslovnim objektima nastala od vode.\nTroškovi za preduzeća, zbog curenja vode, mogu biti značajni i to ne samo očigledni troškovi fizičkog oštećenja IT i druge elektronske opreme, postrojenja, sklopova i pribora, lagera i materijala zgrade. Kao i kod štete od požara, čak i naizgled manja curenja vode mogu dovesti do privremenog preseljenja, što može rezultovati u povećanim troškovima radne snage i značajnim prekidima u poslovanju i gubitku profita.\nJedini način da se ublaži rizik od oštećenja vodom je da se u kontinuitetu nadgledaju curenja. Procena rizika od oštećenja vodom i instalacija sistema za detekciju curenja – poplave, su sve češća preporuka osiguravajućih društava, a često i uslov za punu pokrivenost osiguranjem.\nRešenje za ovaj problem su sistemi za detekciju curenja. Dizajnirani su da zaštite područja u kojima prodiranje vode može ozbiljno oštetiti električnu, komunikacionu, ili računarsku mrežu. Kontinuirano nadgledaju moguća curenja. Ukoliko se curenje otkrije, centrala daje alarm, koji se može registrovati i sa udaljene lokacije.


Start up kompanije koje menjaju prehrambenu industriju - iRevolucija\nStart up kompanije koje menjaju prehrambenu industriju\nNeki naučnici procenju da bi, prema trenutnom rastu broja stanovnika, na zemlji oko 2050. godine trebalo da živi više od devet milijardi ljudi. Rastuća populacija na planeti, globalni izazovi koji raspodelu hrane i sredstava otežavaju, kao i činjenica da se sama prehrambena industrija suočava sa ogromnim zadatkom, nagnala je mnoge aktere da potraže druga, alternativna rešenja.\nStart up kompanije su poznate po svojoj inicijativi, kreativnosti i preduzetničkom duhu koji se trudi da revolucionarizuju oblast u kojoj posluju. Skalarni biznis model koji predstavlja obrazac po kojem start up posluje ima za cilj da uokviri i definiše pravac kompanije, ali ostavlja dovoljno prostora za sopstvene ideje i zamisli.\nZato je prehrambena industrija novi pravac razvoja i definisanja održive strategije “prepustila” inovativnim start up modelima koji se trude da pronađu rešenja za rastuće i goruće probleme koji se tiču ishrane. Sve veći mah uzima organska hrana i ekološki načini pripreme i gajenja životnih namirnica. U daljem teksta saznajte više o start up kompanijama koje menjaju prehrambenu industriju.\nIdeje koje su zauvek promenile prehrambenu industriju\nRastući zahtevi za hranljivim sastojcima, transparentnosti proizvoda, odnosno roka trajanja i kvaliteta, kao i ekološki svesnog gajenja hrane, nameću ogroman pritisak na kompanije u prehrambenoj industriji. Stoga je rešenje potraženo u disruptivnim, novim pristupima koji zahtevaju visok nivo tehnoloških kapaciteta, inovativnost i kreativnost.\nBerlinski start up koji je redefinisao pojam dostave hrane\nJedan od takvih start up kompanija je i Delivery Hero iz Berlina, svetska online mreža naručivanja hrane i globalno tržište dostave. Trenutno zapošljava više od sedam hiljada ljudi u preko 40 zemalja sveta. Globalni karakter start up kompanije ogleda se u činjenici da je veliki broj respektabilnih lanaca hrane postao njihov partner.\nProjektnim finansiranjem inkasirali su preko 1 i po milijarde evra, a pre dve godine su napravili milionitu dostavu. Ove godine je objavljeno da je holandska online kompanija za dostavu hrane – Takeaway.com – napravila akviziciju vrednu 930 miliona evra i kupila ovaj berlinski start up. To samo pokazuje da je uspešna prodaja start up kompanije u velikoj meri određena kvalitetom usluge, ali i domenom u kojem posluje.\nMisli lokalno, deluj globalno – britanski start up nudi pristup ogromnom broju restorana\nZamišljen kao ideja Jaspera Buha, još 2001. godine u Danskoj, start up Just eat sa sedištem u Londonu nudi pristup ogromnom broju restorana iz kojih se hrana naručuje. Ono što izdvaja ovaj start up je, može se reći, geslo: Misli lokalno, deluj globalno. To se najviše vidi u “pristupu odozdo” koji neguju u svakoj zemlji u kojoj posluju.\nEnergičnost i kvalitet usluge koji se zaniva na najvišim standardima i poštovanjem klijenata, predstavlja najbolju reklamu za start up koji je nedavno započeo novu rundu projektnog finansiranja. Just eat nastavlja da ulaže u prehrambenu industriju, a iskorak je nedavno napravio akvizicijom kompanije koja pravi softver platformu za restorane.\nInternet kupovina menja tradicionalne obrasce industrije\nInternet kupovina menja pejzaž prehrambene industrije i utiče na navike mušterija širom sveta. Hrana se naručuje od kuće, restoranski meni postoji u online izdanju, sliku jela možete da vidite, uvećate i na svaki drugi način ispitate, a tu su i softveri koji omogućavaju da čitava transakcija prođe bez ikakvih problema.\nIako prehrambena industrija nije jedino polje koje se konstantno menja, pa su tako aplikacije zamenile i turističke vodiče ili druge interaktivne delatnosti, prehrambena industrija, uz farmako-medicinsku, predstavlja najvažnije polje u delovanju ljudi i celog sveta. Otuda je ogromna želja za inovacijom i prilagođavanjem novonastalim situacijama dodatno izražena na polju ishrane i lečenja ljudi.\nNove aplikacije utiču na razvoj kreativnosti, ali kombinuju i načine zdrave, organske ishrane i time dodatno utiču na prehrambenu industriju. Tako start up HelloFresh ima misiju da u potpunosti transformiše prehrambene navike ljudi. Ova start up kompanija koristi “pretplatu” putem koje sastojci za spremanje hrane, unapred određeni, svake nedelje stižu na vaš kućni prag. Time se redefinišu navike ljude i podstiče zdrav život, putem izbora organske hrane i ekoloških sastojaka.\nPrethodni članakPredavanje Stefana Stankovića i Uroša Dragojevića – Kako započeti razvoj video igara\nSledeći članakKako pisati blog tekstove koji povećavaju rast prodaje putem sajta


USAID-ov Projekat za konkurentnu privredu je šestogodišnja aktivnost, vredna 15 miliona dolara, koja je posvećena jačanju konkurentnosti srpske industrije prerade hrane, naročito sektora voća i povrća u cilju povećanja prodaje i izvoza srpskih prehrambenih proizvoda.\nOtvorena vrata pravosuđa je petogodišnji projekat, vredan 1,96 miliona dolara namenjen jačanju poverenja građana u pravosudne institucije unapređenjem komunikacije između građana i pravosuđa. Projekat sprovodi koalicija od 12 istaknutih profesionalnih udruženja i organizacija civilnog društva zajedno sa 15 osnovnih sudova u Srbiji.\n„Građani imaju moć” je četvorogodišnji projekat vredan 2,5 miliona dolara koji podržava kolektivne akcije u smeru unapređenja odgovornosti vlasti i smanjenja korupcije. Projekat podržava aktivnosti koje pokreću građani u cilju jačanja mreže organizacija civilnog društva, lokalnih organizacija, aktivista i novinara širom zemlje koji zagovaraju delotvorne mere za borbu protiv korupcije i za veću odgovornost vlasti.\nProjekat „Bolja energija“\nProjekat „Bolja energija“ usmeren je na unapređenje energetske efikasnosti na nivou opština i na povećanje upotrebe obnovljivih izvora energije. Projekat će nastojati da reši pitanje nedostatka podsticaja kao i ograničenih investicija u oblasti obnovljivih izvora i energetsku efikasnost, zatim pitanje neefikasnog korišćenja energetskih resursa kao i slabo zastupljenu upotrebu obnovljivih izvora energije.\nProjekat Mediji.Inovacije, koji zajednički finasiraju Američka agencija za međunarodni razvoj (USAID) i Švedska agencija za međunarodnu razvojnu saradnju (Sida) je i zvanično započeo svoje aktivnosti sa odabirom prve grupe organizacija kojima će biti pružena podrška u napredovanju korišćenjem prednosti digitalne revolucije i talasa inovacija koji se širi srpskim nezavisnim informacionim ekosistemom.


Cvijanović: U Predsjedništvu raditi u interesu RS - mojKontakt portal - Radio Televizija Kontakt\nCvijanović: U Predsjedništvu raditi u interesu RS\nCvijanovićeva je na tribini SNSD-a u banjalučkoj Mjesnoj zajednici Karanovac izjavila da su očekivanja pobjede SNSD-a na predstojećim izborima sasvim realna.\nGovoreći o vođenju spoljne politike u Predsjedništvu, Cvijanovićeva je rekla da prilikom imenovanja ambasadora treba voditi računa da na te funkcije odlazi najbolji kadar, koji je patriotski, ali koji neće raditi na štetu drugih.\n“Kada je u pitanju predstavljanje u međunarodnim organizacijama, mislim da sam u apsolutnoj prednosti u odnosu na bilo kog drugog kandidata, pogotovo kada je riječ o evropskim institucijama”, rekla je Cvijanovićeva.\nOna je dodala da ne treba zanemariti ni veliku ulogu Predsjedništva kod donošenja budžeta institucija BiH, ocijenivši da se u BiH novac trošio na prilično pogrešan način, jer su institucije BiH, koje su imale najmanju potrebu, bile prioritetno finansirane.\n“Mislim da će se te stvari morati mijenjati u budućnosti ako želimo da imamo funkcionalan sistem, u kojem ćemo namirivati potrebe po prirodi stvari”, rekla je Cvijanovićeva.\nPrema njenim riječima, SNSD je niz godina bio testiran na mnogim teškim pitanjima i na svako od njih imao spreman odgovor, za razliku od onih koji se nude kao eventualna alternativa postojećoj vlasti.\n“Ne vidim tamo nijedan jasan stav kada je u pitanju bilo koja politička ili ekonomska tema, a ono što prepoznajem je jedna prilično vulgarna kampanja”, rekla je Cvijanovićeva, navodeći da se SNSD opredijelio za pozitivnu kampanju.\nNosilac liste SNSD-a za Narodnu skupštinu Republike Srpske u Izbornoj jedinici tri Igor Radojičić rekao je da ova stranka očekuje čistu pobjedu kandidata za predsjednika Srpske i Predsjedništvo BiH.\n“Kada je riječ o parlamentarnim listama, u Predstavničkom domu Parlamentarne skupštine BiH treba nam 10 poslanika iz Republike Srpske kojima možemo vjerovati, da se ne bi mogla donijeti nijedna odluka bez poslanika SNSD-a”, rekao je Radojičić.\nOn je dodao da u Narodnoj skupštini sa koalicionim partnerima SNSD traži potpunu i jasnu većinu, koja podrazumijeva znatno više od 42 glasa, da bi se mogla formirati stabilna vlada.\n“Sve ono što se dešava u ovih nekoliko sedmica kampanje, i pored vrlo agresivnog i negativnog pristupa druge strane, daje nam za pravo da očekujemo još jednu pobjedu. Čak mi se čini da kampanja ide i bolje nego 2010. godine i da možemo očekivati još bolji rezultat”, rekao je Radojičić.\nKomentarišući pobjedu SNSD-ovog kandidata na prijevremenim izborima za načelnika opštine Laktaši, Radojičić je rekao da ova stranka to smatra normalnim za ovu opštinu, kao što smatra normalnom pobjedu na opštim izborima 12. oktobra.\nNa tribini u Mjesnoj zajednici Karanovac predstavljeni su i kandidati za Narodnu skupštinu Repubike Srpske u Izbornoj jedinici tri i Predstavnički dom Parlamentarne skupštine BiH u Izbornoj jedinici jedan, prenose agencije.\nZvezda pobjedom otvorila sezonu u ABA ligi\nJovičić: Manje vladati, a više upravljati


Рубрика: Економија Аутор: Преузето 842 пута прочитано Датум: 21.01.2007 Одштампај\nUgovor o prodaji 65 odsto kapitala Telekoma Srpske kompaniji Telekom Srbije za 646 miliona evra potpisali su juče u Banjaluci direktor Direkcije za privatizaciju Republike Srpske Vladimir Mačkić i direktor Telekoma Srbije Draško Petrović, u prisustvu premijera Srbije i RS Vojislava Koštunice i Milorada Dodika.\nUveren da je reč o poslu podjednako korisnom za Srbiju i Srpsku, Petrović je najavio da će Telekom Srbije stvoriti veliku telekomunikacionu mrežu u regionu, navodeći da je cilj da u naredne četiri godine ovaj operator ima 10 miliona korisnika.\n- Ova investicija je značajan faktor regionalnih i ekonomskih integracija Zapadnog Balkana, imajući u vidu da će Telekom Srbije poslovati na prostorima čitave BIH – istakao je direktor Telekoma Srbija Draško Petrović juče u Banjaluci posle potpisivanja ugovora o kupovini Telekoma Republike Srpske.\nTokom narednih pet godina u Telekom RS biće investirano 50 miliona evra, a planira se razvoj mobilne telefonije, širenje prodajne mreže i uvođenje novih tarifnih paketa prilagođenih tržištu, što “uključuje i širenje na područje Federacije i dalje poboljšanje fiksne mreže kroz primenu novih tehnologija”. Telekom Srbija se obavezuje da u narednih pet godina zadrži osnovnu delatnost Telekoma Srpske, kao i da sedište preduzeća ostane u Banjaluci. Inače, Vlada RS je juče dala saglasnost za potpisivanje ugovora o prodaji Telekoma Srpske, dok su iz Direkcije za privatizaciju RS saopštili da je Direkcija pregledala i verifikovala svu potrebnu dokumentaciju koja čini prilog ugovora o prodaji državnog kapitala Telekoma Srpske.\n- Ovo je veliki dan za Republiku Srpsku i Srbiju – rekao je novinarima Koštunica, dodajući da je kupovina Telekoma RS najveća investicija jedne srpske firme u inostranstvu.\nKoštunica je istakao da sve institucije u Srbiji u potpunosti poštuju Dejtonski mirovni sporazum kada je reč o teritorijalnom suverenitetu i integritetu Bosne i Hercegovine, ali i u pogledu poštovanja unutrašnje strukture BIH, sastavljene od dva entiteta. Premijer RS Milorad Dodik istakao je da je kupoprodaja Telekoma Srpske obavljena u okviru Sporazuma o specijalnim i paralelnim vezama Srbije i RS, najavljujući da će saradnja biti nastavljena izgradnjom mostova na Drini i drugim investicijama na području RS. On je rekao da će novac od prodaje Telekoma Srpske biti “iskorišćen za investicije, a ne za potrošnju”. Dodik je rekao da je proces privatizacije Telekoma Srpske proveden potpuno transparentno i u skladu sa zakonom, te da je prodaja ove kompanije bitan događaj za RS i BIH.\nTelekom Srbije je 5. decembra 2006. proglašen za prvorangiranog na tenderu za prodaju 65 odsto kapitala Telekoma Srpske ispred jedinog konkurenta, Telekoma Austrije koji je ponudio 476 miliona evra.\n« « Претходне вести: Počelo glasanje u SAD, Kanadi, Britaniji


U ponedjeljak u Kolašinu vježba „Gašenje šumskih požara“\nDirektorat za vanredne situacije Ministarstva unutrašnjih poslova u ponedjeljak, 1. juna 2015. godine, u susret ljetnjoj sezoni koja sa sobom nosi povećan rizik od požara, organizuje vježbu pod nazivom „Gašenje šumskih požara“, koja će se održati u Kolašinu (mjesto okupljanja je parking hotela Bjanka) sa početkom u 11 časova.\nMinistar Konjević obići će rekonstruisane prostorije PJ Podgorica\nPovodom završetka radova na rekonstrukciji Područne jedinice za upravne unutrašnje poslove MUP-a u Podgorici, ministar unutrašnjih poslova Raško Konjević posjetiće sjutra, 20. maja 2015. godine, novoadaptirane prostorije tzv. zgrade „Limenka“ u Ulici Jovana Tomaševića bb.\nMinistar Konjević u zvaničnoj posjeti Berlinu\nMinistar unutrašnjih poslova Raško Konjević boravi u zvaničnoj posjeti Berlinu gdje će se sastati sa ministrom unutrašnjih poslova SR Njemačke Tomasom de Mazijerom kao i sa predsjednikom Savezne njemačke policije Holgerom Minkom. Tokom posjete njemačkom MUP-u, biće potpisana Zajednička izjava o saradnji.\nMUP i Univerzitet Mediteran sjutra potpisuju Sporazum o saradnji u oblasti visokotehnološkog kriminala i digitalne forenzike\nMinistar unutrašnjih poslova mr Raško Konjević i rektor Univerziteta Mediteran prof. dr Nenad Vuković potpisaće sjutra, 14. maja 2015. godine, Sporazum o saradnji između Ministarstva unutrašnjih poslova i Fakulteta za informacione tehnologije – organizacione jedinice Univerziteta Mediteran.\nMinistar Konjević i direktor Stojanović sjutra će uručiti 56 novih automobila službenicima saobraćajne policije\nMinistar unutrašnjih poslova Raško Konjević i direktor Uprave policije Slavko Stojanović uručiće sjutra, 12. maja 2015. godine, 56 novih automobila – opel astra - službenicima Sektora policije opšte nadležnosti (SPON).\nSjutra panel "Zašto NATO"\nKomunikacioni tim Savjeta za članstvo u NATO organizuje panel pod nazivom „Zašto NATO“ koji će se održati 6. maja 2015. godine u hotelu Ramada u Podgorici, sa početkom u 11 i 30 časova, na kojem će govoriti ministar unutrašnjih poslova Raško Konjević, poslanik u hrvatskom Saboru i bivši ministar odbrane Republike Hrvatske Davor Božinović, admiral Dragan Samardžić i izvršni direktor NVO Alfa Centar Aleksandar Dedović.\nMinistar Konjević sjutra u Beogradu na Konferenciji o stranim terorističkim borcima, sprečavanju radikalizma i borbi protiv terorizma u regionu Balkana\nMinistar unutrašnjih poslova Raško Konjević učestvovaće sjutra, 29. aprila na Konferenciji o stranim terorističkim borcima, sprečavanju radikalizma i borbi protiv terorizma u regionu Balkana, koju u Beogradu organizuju vlade Republike Srbije i Sjedinjenih Američkih država.\nKonferencija ministara unutrašnjih poslova i pravde o terorizmu u Budvi, 16-17. april 2015. god\nMinistarstvo unutrašnjih poslova Crne Gore, Ministarstvo pravde Crne Gore, Ministarstvo unutrašnjih poslova Slovenije i Savjet za regionalnu saradnju (RCC), kao operativni sekretarijat Procesa saradnje u Jugoistočnoj Evropi (SEECP), organizuju konferenciju ministara unutrašnjih poslova i pravde posvećenu borbi protiv terorizma u Budvi 16-17. aprila 2015. godine.\nPres konferencija povodom Zakona o strancima\nPovodom velikog interesovanja medija za Zakon o strancima u dijelu koji se odnosi na izdavanje radnih i boravišnih dozvola, Ministarstvo unutrašnjih poslova organizovaće konferenciju za štampu.\nMinistar Konjević sjutra u Budvi povodom preseljenja Filijale za upravne unutrašnje poslove u TQ Plazu\nFilijala za upravne unutrašnje poslove u Budvi u ponedjeljak, 30.marta, počeće sa radom u novim prostorijama, smještenim u centru TQ PLAZA.


Naša mreža: Organizacija poslovnog prostora – recept za efikasnost\nOrganizacija poslovnog prostora – recept za efikasnost\nDatum objave 26.12.2019. 13:35\nDuže vreme je popularan open space, odnosno koncept zajedničkog radnog prostora bez zidova, u kojem se nalazi ceo tim\nOvakav tip organizacije prostora trebalo bi da pospeši efikasniju i otvoreniju komunikaciju kao i da sve članove tima učini jednako dostupnima.\nNeka novija istraživanja ipak pokazuju da su ljudima potrebne granice, čak i one u vidu kancelarijskih zidova. U open space-u problemi nastaju zbog odsustva privatnosti, konstantne izloženosti tuđim pogledima, buke i nemogućnosti koncentrisanja na zadatke. Takođe, ljudi koji su radili u ovakvom konceptu dobro znaju da uvođenje novog člana tima, primera radi, značajno remeti uspostavljenu dinamiku.\nSamim tim, dolazimo do pitanja – da li je nužno ovakvo kretanje u krajnostima? Jesu li zaista jedina moguća rešenja zatvorene, individualne kancelarije, sa jedne, ili prostor u kome članovi tima nemaju privatnost, sa druge strane?\nPrimeri dobre prakse pokazuju da to nije slučaj. Evo šta možete da uradite.\nUkoliko se opredelite za open space koncept zaposlenima obezbedite i kancelariju u kojoj će moći da se osame, fokusiraju, obave telefonski razgovor ili pak nešto treće.\nPostarajte se da monitori zaposlenih budu okrenuti tako da ih ne vidi svako i da imaju osećaj privatnosti.\nUmesto da muziku puštate preko zvučnika, dopustite zaposlenima da je slušaju preko slušalica. Tako nećete rizikovati da „promašite“ nečiji muzički ukus ili da mu uskratite prekopotrebnu tišinu.\nTakođe, ukoliko želite da se obratite kolegi sa pitanjem, prvo proverite da li je trenutno zauzet i budite strpljivi.\nJasno definišite željena postupanja jer ljudi imaju različite navike. Sa ustanovljevim pravilima koje ste kreirali zajedno sa svojim timom koristićete koncept otvorenog prostora tako da zaista povećate efikasnost i poboljšate odnose u timu.


Pokret Ne davimo Beograd jedini se do sad prijavio kao organizator referendumske kampanje | Srbija izbori 2022\n» Pokret Ne davimo Beograd jedini se do sad prijavio kao organizator referendumske kampanje\nPokret Ne davimo Beograd jedini se do sad prijavio kao organizator referendumske kampanje\nPokret Ne davimo Beograd jedina je organizacija koja se Agenciji za sprečavanje korupcije prijavila kao organizator referendumske kampanje povodom izmena Ustava u delu koji se odnosi na pravosuđe.\nTo se može videti i na sajtu Agencije na kojem se nalazi spisak organizatora kampanje, gde je navedena samo ova inicijativa.\nU Ne davimo Beograd, objašnjavaju za Danas da je referendumska kampanja uređena Zakonom o referendumu i narodnoj inicijativi, a organizacije koje u njoj učestvuju moraju se prijaviti Agenciji za sprečavanje korupcije, otvoriti poseban namenski račun, odrediti ovlašćeno lice koje je odgovorno za korišćenje sredstava za finansiranje referendumske kampanje, kao i obezbediti finansijski izveštaj u roku od 30 dana od dana objavljivanja ukupnih rezultata referenduma.\n“Sa druge strane, isti zakon propisuje da se svim učesnicima referendumske kampanje mora obezbediti adekvatan medijski prostor na javnim servisima da predstave svoje argumente, bilo da su za ili protiv. Do danas ni jedna organizacija ili grupa građana, osim Ne davimo Beograd to nije uradila, pa se postavlja pitanje kako će to građani biti informisani o odluci koju treba da donesu”, navode u ovom pokretu.\nKako dodaju, pokret je ispunio sve zakonske obaveze za učešće u referendumskoj kampanji i zaheva od javnih medijskih servisa da i oni ispunjavaju svoje.\n“Nemamo mi dileme da je ovaj referendum problematičan i da uslovi nisu fer, ali pošto nema cenzusa na njemu, odlučili smo se da ne bojkotujemo, već da ne dozvolimo vlasti da menjaju ustav ispod žita. Zato je važno i ovo naše insistiranje na ispunjavanju zakonskih obaveza javnih servisa, a pozivamo i sve druge medije da odvoje adekvatan prostor za predstavljanje naših argumenata zašto glasati protiv”, zaključuju u Ne davimo Beograd.


Ministarstvo kulture podržalo projekte LKC - JUGPRESS\nMinistarstvo kulture podržalo projekte LKC\nMinistarstvo kulture i informisanja Republike Srbije podržalo je dvanaest projekata Leskovačkog kulturnog centra u ukupnom iznosu od 11.650.000 dinara. Za 15. Leskovački internacionalni festival filmske režije „Lajf“ izdvojeno je 2.150.000 dinara, a za nagradu „Živojin Žika Pavlović“ koja se dodeljuje za za najbolju režiju 500.000. Sredstva u iznosu od miliona dinara opredeljena su za 10. Međunarodni festival i letnju akademiju muzike „Strings“. Virtuelna šetnja kroz kuću porodice Vlajčić dobila je 500.000, a 49. likovna kolonija „Vlasina“ 400.000 dinara. Za 10. Festival amaterske pozorišne režije „Fapor“ planirano je 300.000, a 250.000 za 9. Festival scenskih minijatura. Po 150.000 izdvojeno je za časopis za književnost, umetnost i kulturu „Naše stvaranje“, manifestaciju „U ritmu dijelekta“, kao i za projekat sa nacionalnim manjinama „Ekologišem da bolje dišem“ takođe 150.000, dok je projekat sa osobama sa posebnim potrebama „Festival kulture“ dobio 200.000 dinara. U okviru projekta „Gradovi u fokusu 2022“ Ministarstvo kulture je podržalo projekat koji obuhvata zamenu stolarije na drugom spratu i adaptaciju toaleta u prizemlju sa 3.900.000 dinara, dok je za filmski festival „Lajf“ izdvojilo milion dinara. Tome treba dodati i podršku Filmskog centra Srbije festivalu „Lajf“ u iznosu od milion dinara. Ukupna izdvojena sredstva, 11.650.000 dinara, potvrda su prepoznatog kvaliteta programa Leskovačkog kulturnog centra, koji će zahvaljujući ovoj značajnoj podršci moći dalje da se razvijaju, navode u LKC.


Beta 20. maja 2021. 09:20\nStranka slobode i pravde (SSP) ocenila je danas da se u Srbiji nagradjuje ono čega se u svetu stide, jer predsednik države Aleksandar Vučić promoviše u kandidata za gradonačelnika lidera Srpskog partiotskog saveze Aleksandra Šapića „koji se javno hvali plagiranjem svog doktorata“.\nSSP u saopštenju ocenjuje da je zbog takvog odnosa Vučićevog režima prema znanju i poštenju Srbija postala evropski rekorder po odlivu mladih, obrazovanih ljudi, koji bi u svim normalnim zemljama predstavljali okosnicu budućnosti“, dok su u sopstvenoj zemlji samo višak i potencijalna pretnja.\n„Država ovim nastavlja da šalje opasnu poruku mladima: da za uspeh u Srbiji nije bitno obrazovanje, već samo partijska pripadnost, da nije bitno poštenje, već samo partijska lojalnost“, naveo je predsednik Resornog odbora za privredu i finansije SSP Dušan Nikezić u pisanoj izjavi.\nOn je rekao da „nisu Siniša Mali i Aleksan Šapić jedini koji su plagirali“ diplome i nagradjeni visokim funkcijama, i istakao da su doktorati osporavani i Jorgovanki Tabaković i Nebojši Stefanoviću za koga je „utvrdjeno i da je studirao na nepostojećem fakultetu“.\nNikezić je istakao da u je širom Srbije prihvaćeno na stotine „kupljenih“ diploma funkcionera SNS, dok je u Nemačkoj zbog osporenog doktorata podnela ostavku aktuelna ministarka za porodicu, predsednica SPD-a za Berlin i kandidatkinja na izborima za gradonačelnicu glavnog grada Franciska Gifej.\n„U Nemačkoj su i dvoje konzervativaca, Karl-Teodor Gutenberg i Anet Šavan, 2011. i 2013. godine napustili ministarstva odbrane i obrazovanja zbog sličnih skandala“, istako je Nikezić, uz ocenu da u Srbiji vlast radi suprotno i takve nagradjuje.


Već treća afera: Mali otkrio konzorcijumu svog oca "insajderske" i osetljive informacije pre aukcije | WebTribune\nHome U FOKUSU Već treća afera: Mali otkrio konzorcijumu svog oca “insajderske” i osetljive informacije pre aukcije\nGradonačelnik Beograda Siniša Mali pomogao je ocu da privatizuje firmu “Bratstvo” 2004. godine dok je radio u Agenciji za privatizaciju, tvrdi KRIK.\nTo je treća u nizu optužbi na račun Malog u poslednje tri nedelje, nakon pisanja KRIK o kupovini stanova u Bugarskoj i poslova sa državnim zemljištem i uzgajanjem pečurki.\nKako navode novinari Mreže za istraživanje kriminala i korupcije, Ministarstvo privrede je posle istrage tražilo i poništavanje privatizacije “Bratstva”, ali do toga nije došlo.\nPrema istraživanju KRIK-a, Mali je otkrio konzorcijumu svog oca “insajderske” i osetljive informacije pre aukcije, što je bilo odlučujuće u privatizaciji.\nKako se navodi, Mali je kao službenik Agencije za privatizaciju 2002. godine vodio razgovore sa predstavnicima mađarske železničke kompanije “Dunavagon”, koja je bila zainteresovana za “Bratstvo”.\nIako je već sarađivala sa firmom iz Subotice i imala planove za njen razvoj, nije uspela da pobedi na aukciji u martu 2004. godine, već su “Bratstvo” preuzeli otac Siniše Malog Borislav, koji se spominjao i u poslovima oko komposta i firme “Alfa Protein”, i njegov poslovni partner Vladimir Delić.\nMađarska kompanija se ubrzo žalila na ishod prodaje, uz tvrdnju da je razgovor sa Malim upotrebljen protiv “Dunavagona” i da je on svom ocu otkrio osetljive informacije o “Bratstvu”, što mu je pomoglo da pobedi na aukciji.\nKako piše KRIK, u žalbi “Dunavagona” se navodi da kupci “nisu došli da pregledaju kompaniju pre aukcije, jer su bili povlašžćeni u saznanju podataka i detaljno informisani od strane Siniše Malog”.\nMinistarstvo privrede na čelu sa ministrom Predragom Bubalom je zbog žalbe sprovelo istragu i ubrzo tražilo ponavljanje aukcije, ali se Agencija za privatizacija oglušila o taj zahtev.\nMali, koji je od 2000. bio na čelu Centra za tendere, u međuvremenu je napustio Agenciju, a imenovan je za člana upravnog odbora “Bratstva”, što je ministarstvo okarakterisalo kao “protivuslugu”.\nKRIK navodi da je nakon privatizacije firma “Bratstvo” propala, da je brzo izgubila svog najvećeg kupca, mađarski “Dunavagon”, a da kupac nije poštovao ugovore i uložio obećani novac.\nMali danas nije odgovorio na nove optužbe, ali je premijer Aleksandra Vučić ponovio da “on više neće biti gradonačelnik, ako nadležni organi utvrde da je tačan deseti deo optužbi”.\nKako je rekao, Mali neće biti na funkciji gradonačelnika ukoliko se pokaže da je bio u sukobu interesa, odnosno ako se dokaže da je bio direktor of šor kompanija 2014. i 2015. što mu se pripisuje u tekstovima KRIK-a o kupovini stanova u Bugarskoj.\n“Siniša Mali neće biti gradonačelnik ako se pokaže da je bilo gde, bilo šta radio, pa makar i bilo zastarelosti apsolutne ili relativne da se vodi postupak. U to nema sumnje”, rekao je Vučić novinarima.\nVučić je dodao i da veruje da to doga neće doći, a naveo je i da se Mali “optužuje da je nešto radio dok je na vlasti bila DS”.\n“Plašim se da ćete da dobijete drugačiji odgovor, ali ću razgorvarati i sa bugarskim državnim organima”, poručio je Vučić.\nUpitan da li je video tekst o “Bratstvu”, Vučić je rekao da je video da je “neka glupost”, ali da nije pročitao.\n“Neću da dozvolim da u moralnom smislu padne bilo kakva sumnja i na stranku koju vodim i na bilo kakoga drugog. Mali nije optužen da je radio bilo šta loše u vreme svoje vlasti, kada je deficit grada smanjio za četiri puta, optužuju ga za vreme njihove vladavine”, istakao je premijer.\nMali je ranije, govoreći pred novinarima nakon incidenta u kome je komunalna policija oduzela novinarima kamere i telefone, odbacio sve optužbe i rekao da su tekstovi o njegovim poslovima deo prljave igre i politička nameštaljka.\nZatim je u intervjuu za “Kurir” rekao da ne razmišlja o ostavci, kao i da “opozicija ima interes” u “nameštanju afera”.


UPOTREBA INFORMACIONO-KOMUNIKACIONIH TEHNOLOGIJA U OBRAZOVANjU – Časopis InterFON\n„Nove tehnologije u obrazovanju“, događaj posvećen upotrebi informaciono-komunikacionih tehnologija (IKT) u sistemu obrazovanja, održaće se 27. i 28. februara 2015. godine u hali Belexpocentar i prostorijama hotela Holiday Inn u Beogradu. Konferencija i sajam se organizuju sa ciljem osavremenjivanja i unapređenja kvaliteta obrazovanja, a predavači iz Srbije, zemalja regiona i Velike Britanije podeliće sa učesnicima svoja iskustva iz ove oblasti.\nU konferencijskom delu programa biće reči o strateškom, ali i svakodnevnom pristupu upotrebi IKT u školama i na fakultetima, o obuci nastavnika za upotrebu novih tehnologija u nastavi, digitalnim udžbenicima, učenju preko interneta i drugim važnim temama. Akcenat će biti na praktičnim rešenjima, pa će priliku da predstave svoju svakodnevnu upotrebu novih tehnologija u školi dobiti učitelji, nastavnici i univerzitetski profesori iz cele Srbije i zemalja u regionu. Poseban segment programa biće posvećen inkluzivnom obrazovanju uz podršku novih tehnologija.\nKonferenciju će pratiti sajamski program u okviru koga će praktična rešenja u oblasti IKT u obrazovanju predstaviti više od 40 kompanija iz Srbije, zemalja regiona i Velike Britanije. Posetioci sajma će moći da prisustvuju času u digitalnoj učionici, da vide kako izgledaju internet udžbenici, zašto je proces učenja delotvorniji kada je u učionici robot, a shvatiće i da društvene mreže mogu da budu korišćene kao didaktičko sredstvo. Među izlagačima biće i najveće kompanije u ovoj oblasti, kao što su Samsung, Pearson, IBM, Comtrade, HP, Intel, Lanaco,Oracle i mnoge druge.\nKonferenciju organizuju British Council, Tim za socijalno uključivanje i smanjenje siromaštva Vlade Republike Srbije, Ministarstvo prosvete, nauke i tehnološkog razvoja, Ministarstvo trgovine, turizma i telekomunikacija, Britanska ambasada u Beogradu, Privredna komora Srbije i drugi partneri.\nZlatni partneri događaja su kompanija Samsung i izdavačka kuća Pearson, a srebrni partneri su kompanije IBM, Comtrade, HP, Intel, Lanaco i Oracle. Kao bronzani partneri, događaj podržavaju Steljes i Macola.


NACRT ZAKONA O KATASTARSKOJ LEGALIZACIJI USKORO NA SEDNICI VLADE RS\nMinistar građevinarstva Velimir Ilić najavio je da će se Nacrt zakona o katastarskoj legalizaciji već u toku nedelje naći u Vladi Srbije i da će iz njega biti otklonjene sve mogućnosti za zloupotrebu.\nVećina primedbi Agencije za borbu protiv korupcije, koja u izvornom tekstu nacrta vidi prostor za korupciju, već su uvažene, kazao je Ilić i dodao da je za ponedeljak zakazan sastanak sa Agencijom, na kome će biti otklonjene sve nejasnoće.\n"Ako je nešto besplatno za sve, onda tu nema korupcije. Sporni su objekti, koji su izgradeni na tuđem zemljištu, ali je takvih zdanja svega tri do četiri odsto, dok je u svim drugim slučajevima vlasnik objekta i vlasnik parcele. Ali, i za tuđe zemljište smo po preporuci Ustavnog suda našli rešenje i vlasniku mora da se plati parcela", kazao je Ilić za "Novosti".\nOn je rekao da su za Nacrt zakona, koji je u četvrtak trebalo da bude na sednici vlade, prikupljena 24 potrebna pozitivna mišljenja, ali je Agencija sat pre sednice dostavila neke primedbe, zbog čega je povučen. Ministar kaže da hoće "čist" zakon u skupštinskoj proceduri, pa je zato Ministarstvo građevine spremno da nacrt poboljša ukoliko su primedbe Agencije osnovane.\n"Mi ne legalizujemo objekte, nego upisujemo svojinu u katastar i to od nas Evropa traži", naglasio je on i naveo da je Srbija u jedinstvenoj evidenciji nekretnina Evrope, i da "tih 1,3 miliona ili trećina ukupnog broja objekata mora da bude zavedena". Javni objekti, kako navodi Ilić, kao što su sportske hale, razna ugostiteljska zdanja, tržni centri... moraju da idu u redovan postupak legalizacije. Tu mora da se uradi projektna dokumentacija, protivpožarna zaštita...\nŠto se tiče trase koridora i infrastrukturnih objekata, Ilić kaže da "tu milosti nema" - nelegalna zdanja biće kao sporna najpre upisana u katastar do izvršenja rešenja o rušenju. Ilić je kazao da posle katastarske legalizacije neće biti više divlje gradnje, a novim Zakonom o planiranju i izgradnji dozvole će se izdavati brže, investitori neće imati velike početne troškove, već će obaveze za uređenje zemljišta i razne druge takse izmiriti pre izdavanja upotrebne dozvole.\nOn je naveo da je za naselje "Stepa Stepanović" na ime naknade za uređenje zemljišta gradu placen 21 milion evra, i da je ostalo da se grade ulice u tom kompleksu.\nIzvor: Tanjug, 27.1.2013.


Slovenci ponudili 1,6 eura po akciji za preuzimanje Zetatransa – Bankar.me\nDecember 12, 2019 BERZA, Članci, CRNA GORA, SVE VIJESTI Leave a comment\n“Prihvat ponude može se dati do 26. januara 2020. godine. Ako sticalac do navedenog roka stekne više od 75 odsto akcija sa pravom glasa, vlasnici akcija koji se, do roka okončanja javne ponude, nijesu javili imaju pravo da, u dodatnom roku od 15 dana od dana objavljivanja rezultata javne ponude, ponude svoje akcije na otkup”, navodi se između ostalog u Prospektu za preuzimanje Zetatransa.\nPošta Slovenije je 15. novembra 2019. obavijestila da je kao povezano lice na posredan način stekla 69,26 odsto akcija Zetatransa, a po osnovu sticanja 72,13 odsto akcija grupacije “Intereuropa” iz Kopra, dosadašnjeg većinskog vlasnika podgoričke firme.\nKomisija za tržište kapitala je u utorak popodne posebnim rješenjem zaustavila trgovinu akcijama Zetatransa na Montenegroberzi tokom trajanja postupka preuzimanja ove kompanije.\nPrethodno je Montenegroberza 10 dana obustavila trgovinu dionicama špediterske firme na zahtjev Pošta Slovenije prenose Vijesti.\nOd 15. novembra do ponedeljka 25. novembra cijena dionica Zetatransa porasla je na berzi oko 20 odsto i zadržala se do prve obustave trgovine, na prosječnom nivou od oko 1,09 eura. Drugog radnog dana ove sedmice nije se trgovalo ovom hartijom na berzi.\nPOJMOVIakcije zetatransa Zetatrans\nPrevious Opština kreće u prinudnu naplatu duga za poreze\nSljedeći Nagrada Ministarstva nauke drugu godinu zaredom uručena kompaniji M:tel


Aprilski izbori važni za dalji razvoj demokratije - Čivijaš Radio Šabac\nAprilski izbori važni za dalji razvoj demokratije\nPredsednica Vlade Republike Srbije Ana Brnabić razgovarala je sa posrednicima Evropskog parlamenta u međustranačkom dijalogu, poslanicima Tanjom Fajon, Vladimirom Bilčikom i bivšim poslanicima Knutom Flekenštajnom i Eduardom Kukanom o nedavno održanom referendumu o ustavnim promenama i saslušala njihove sugestije u vezi sa izborima koji se u Srbiji održavaju početkom aprila, saopšteno je iz Vlade Srbije.\nEvroparlamentarci su ocenili da su aprilski izbori veoma važni za dalji razvoj demokratije u Srbiji i da je u tom smislu značajno da se primeni dogovoreno.\nOni su, kako se navodi u saopštenju, naglasili da je unapređenje predizborne atmosfere jednako važno, uz nastojanje da se blagovremeno dođe do konkretnih rezultata.\nEvroparlamentarci su poručili i da su spremni da i ubuduće pomažu ukoliko za tim ima potrebe i prostora.\nDodaju da je na sastanku, pored ostalog, bilo reči o načinu prestavljanja stranaka tokom predizborne kampanje u programima javnog servisa i o obuci posmatrača koji će biti na biračkim mestima.\nBrnabić je rekla evroparlamentarcima da je njihova misija bila uspešna što potvrđuje činjenica da nijedna stranka neće bojkotovati izbore, a da rezultati referenduma pokazuju da je Srbija rešena da nastavi reforme, u skladu sa svojim strateškim izborom za pristupanje Evropskoj uniji, navodi se u saopštenju Vlade Srbije.\nBONUS VIDEO: Đilas: Sram vas bilo evroparlamentarci, mi ćemo ovo završiti sami


Zahvalnice Saveta Albanaca organizatorima referenduma iz 1992. - Minority News\nNacionalni savet Albanaca (NSA) dodelio je 4. marta zahvalnice organizatorima referenduma u opštinama Bujanovac, Preševo i Medveđa marta 1992. godine na kome su se Albanci iz te tri opštine sa 98 odsto glasova izjasnili za „političku i teritorijalnu autonomiju uz mogućnost pripajanja Kosovu“.\nZahvalnice za „izuzetan doprinos u organizaciji i održavanju referenduma“ 1. i 2. marta 1992. godine dobili su osnivač i dugogodišnji predsednik Partije za demokratsko delovanje (PDD) Riza Haljimi, kao i članovi Demokratske partije Albanaca (DPA) Ali Ahmeti, Ibrahim Kadriu i Šaip Duraku.\nPredsednik Nacionalnog saveta Albanaca Ragmi Mustafa rekao je posle dodele zahvalnica da svi koji su učestvovali u organizaciji i sprovodjenju tog referenduma „mogu danas da svedoče o njegovom značaju i o tome da je upravo taj referendum odredio politički put Albanaca iz Preševa, Bujanovca i Medvedje“.\nPolitički predstavnici Albanaca iz tih opština su na osnovu referenduma usvojili nekoliko zajedničkih političkih platformi, poslednju u julu 2018. godine, kojom su i ovlastili predstavnike Kosova da ih predstavljaju na pregovorima sa Beogradom u Briselu. Državni organi Srbije odbacili su kao ilegalan referendum koji su održali Albanci 1992.\nOznake:\tNacionalni savet Albanaca, referendum 1992., zahvalnice\nKamberi najavio koaliciju sa DPA


Komandant Kfora upozorava: Jedna rečenica može biti iskra - 08.02.2019, Sputnik Srbija\nKomandant Kfora Lorenco D′Adario kaže da je zabrinut zbog retorike koja je u upotrebi na Kosovu, upozorava da jedna rečenica može biti iskra za veće probleme. 08.02.2019, Sputnik Srbija\n14:23 08.02.2019 (Osveženo: 14:31 08.02.2019)\nD′Adario u intervjuu za radio Kontakt plus ocenjuje da je situacija na Kosovu mirna i da on ne vidi nameru da se izazovu incidenti.\n„Ono oko čega sam više zabrinut je retorika koja je u upotrebi, jer jedna rečenica može biti iskra koja može dovesti do nekih većih problema i ja stalno apelujem na sve govornike, sve ljude, da budu pažljivi da svojim rečima ne izazovu neke dublje posledice“, upozorava komandant Kfora.\n8 Februar 2019, 11:49\nOn se osvrnuo i na najave da bi opština Severna Mitrovica mogla da bude ukinuta ali i na, za Srbe spornu, odluku kosovske vlade u vezi sa statutom „Trepče“, primetivši da je on vojnik a da su to političke odluke.\n„Mislim da je u ovom pitanju radila demokratija, odnosno izabrani predstavnici. Ono što mene zabrinjava kao komandanta Kfora i o čemu bi ljudi trebalo da razmišljaju jesu posledice usvojenih odluka. Ohrabrio bih ljude da se potrude u svojim izjavama i delima da se to ne protumači pogrešno kod ljudi“, kaže D′Adario.\nKomandant Kfora kaže da će vojnici Kfora ostati da čuvaju manastir Visoke Dečane.\n„Svakako ćemo ostati kod Visokih Dečana sve dok bezbednosna situacija to zahteva i dok su naše procene takve. Mi o ovom pitanju aktivno razgovaramo sa SPC kao institucijama na Kosovu kako bismo uzeli u obzir bezbednost manastira, ali i interese onih koji žive u njegovoj okolini“, navodi D′Adario.\nNa pitanje da li u ovoj godini očekuje pravno obavezujući sporazum između Prištine i Beograda, komandant Kfora kaže da se radi o teškom i velikom pitanju, da ne želi da se meša u rad političara, ali se nada tome i ima, kako kaže, visoku nadu da će se to desiti.\n„Treba li da gledam u pasulj“: Vučić o novim porukama iz Prištine\n8 Februar 2019, 12:25\n„U razgovorima sa mojim pretpostavljenima, sa komandom NATO-a i ljudima u međunarodnoj zajednici, uvreženo je mišljenje da postoji momentum da će doći do političkog rešenja, da ima dobrih koraka ka tome. Nadam se da će predstavnici iskoristi momenat da to reše u korist svih ljudi, a najviše omladine“, kaže D′Adario.\nU intervjuu koji je dao radiju „Kontakt plus“, prvom datom nekom mediju na Kosovu otkako je preuzeo dužnost, govorio je i o transformaciji Kosovskih bezbednosnih snaga (KBS) u Vojsku Kosova.\n„Prvo što se tiče tranzicije KBS-a, to je jedan proces od minimum deset godina, i u ovom trenutku se stvari nisu mnogo promenile od 13. decembra prošle godine, odnosno dana pre samog izglasavanja tranzicije“, kaže on.\nKomandant Kfora još jednom ističe da je problem retorika, kada se stvara situacija kao da će to biti sada iako se stvari nisu toliko promenile.\n„Kao što ste videli, NATO ponovo procenjuje svoj odnos prema KBS. Ono što ja svakako tražim u ovom trenutku jeste da se ljudi suzdrže od nepotrebnih izjava u vezi sa ovim procesom. Ako mogu da dodam, razgovarao sam sa sagovornicima sa obe strane i mogu da kažem da oni rade naporno ka tome da smanje to pogrešno razumevanje cele stvari“, navodi D′Adario.\n„Šta je moje, a šta vaše?“ Skot objasnio kako Amerika vidi rešenje za Kosovo\n1 Februar 2019, 10:42\nOn je podsetio da mandat Kfora proističe iz Rezolucije 1244 Saveta bezbednosti UN i da je Kfor ovde raspoređen da se brine o sigurnom i bezbednom okruženju na celoj teritoriji Kosova.\n„Mi ćemo raditi proaktivno i nepristrasno kako bi svi bili upoznati da smo mi ti koji pružamo sigurno i bezbedno okruženje“, uverava komandant Kfora i naglašava da će prisustvo Kfora na Kosovu trajati onoliko koliko uslovi na terenu to dozvole i zahtevaju.\n„Što se tiče nas u Kforu, NATO-u, članicama Kfora, vidim veliki napor da se dođe do bolje bezbednosne situacije. Mogu da kažem da ćemo mi pružati sigurno i bezbedno okruženje sve dok NATO ne bude odlučeno drugačije. Ne možete imati dijalog bez sigurnosti na terenu, bez osnove za bezbednost na terenu, a naša misija je da to pružimo, i mislim da zato veoma važna“, zaključio je komandant Kfora.


RTCG - Radio Televizija Crne Gore - Nacionalni javni servis :: Ostali sportovi :: Za tri godine izgrađeno 40 sportskih objekata\n26. 02. 2020. 13:02 >> 13:54 1\nZa tri godine izgrađeno 40 sportskih objekata\nU protekle tri godine Ministarstvo sporta i mladih pomoglo je izgradnju i sanaciju preko 40 sportskih objekata, od kojih je veliki broj na sjeveru Crne Gore, kazao je ministar Nikola Janović na sajmu sporta „Reprezentacija u srcu“ koji se održava u Bijelom Polju.\nSvi koje počinju da se bave sportom sanjaju dan kada će zaigrati za reprezentaciju, zato je i moto ovogodišnjeg Sajma sporta „Reprezentacija u srcu“, istakao je Janović u bjelopoljskoj sportskoj hali “Nikoljac“.\nJanović je dodao da je Ministarstvo sporta i mladih predano radilo u proteklih nekoliko godina prije svega na uređenju resornog ministarstva kako bi dobro organizovani krenuli u stvaranje što povoljnijih uslova za razvoj sportista i sporta u Crnoj Gori.\n„Postali smo vodeća država kada su u pitanju privilegije i benefiti za naše sportiste, koji ostvaruju izuzetne sportske rezultate. U protekle tri godine Ministarstvo sporta i mladih pomoglo je izgradnju i sanaciju preko 40 objekata. Gro tih objekata upravo je bio na sjeveru“,istakao je Janović.\nPredsjednik Opštine Bijelo Polje Petar Smolović saopštio je da je preko pedeset klubova iz Kolašina, Mojkovca i grada domaćina, i preko 800 aktivnih sportista danas je prisutno u Bijelom Polju.\n„Cilj ovakvih događaja je da podstaknemo dalji razvoj sporta, da pokažemo da ministarstvo sporta i lokalna samouprava odgovorno brinu o tome, šireći istovremeno duh zajedništva, duh državnosti Crne Gore i, prije svega, kult reprezentacije“,kazao je Smolović.\nPriliku da u Sportskoj hali „Nikoljac“ na promotivnim punktovima promovišu svoj sport imali su : Fudbalski savez,Košarkaški savez, Bokserski savez, Rukometni savez, Atletski savez, Crnogorski skijaški savez.


I AMERIČKI MEDIJI PIŠU O SKANDALU U BiH: Respiratore koje mi bacamo oni nabavili po naduvanim cenama\nZAGRLJENI OTIŠLI I U SMRT Sarajevski Romeo i Julija poginuli su pre 28 36\t159\nNatasa Pavlovic\t 04.05.2021. 18:09h\nBosanski mediji nedavno su objavili da je u američkoj Floridi uništen veliki broj kineskih respiratora ACM812A, u Bosni i Hercegovini poznatijih kao "Malina respiratori". Razlog uništenja je što nisu uvršteni na američku listu odobrenih medicinskih aparata za kovid pacijente.\nOva vest izazvala je mnogo pažnje u bh. javnosti jer je reč o istim uređajima koji su odobreni za upotrebu u BiH i podeljeni bolnicama.\nIsto tako, dešavanja u BiH u vezi s ovim ventilatorima sada su zainteresovala američke medije. Tako je portal iz Majamija Lokal 10 njuz objavio tekst o tome šta se u BiH dešavalo u vezi s ovim respiratorima.\nChinese ventilators treated as waste in Florida are linked to alleged wasteful spending in Bosnia https://t.co/ZGPLsycpBp pic.twitter.com/ELf3lylB7j\n— WPLG Local 10 News (@WPLGLocal10) May 3, 2021\nKako navodi američki medij, ista vrsta medicinskih ventilatora kineske proizvodnje koji su nedavno na Floridi tretirani kao otpad, "povezan je s navodnom rasipnošću u javnom slučaju korupcije na jugoistoku Evrope". Kako kažu, skandal u FBiH vodi se oko pranja novca i korupcije.\n"Izveštaj portala Lokal 10 njuz o potpuno novim medicinskim ventilatorima kineske proizvodnje, koji su bačeni u smeće u okrugu Majami-Dejd, dospeo je u medije u Bosni i Hercegovini, gde skandal koji obuhvata vladine zvaničnike optužene za pranje novca i primanje mita uključuje istu marku i model", objavili su na ovom portalu.\nLicencirani američki carinski broker sa sedištem u gradu Doral u Majami-Dejdu nedavno je naredio bacanje ventilatora ACM812A vrednih milione dolara, proizvođača "Peking Aerospace ChangFeng".\nAmerička agencija za hranu i lekove nije uvrstila ove respiratore na listu odobrenih uređaja za vanrednu upotrebu za lečenje kovid pacijenata. To je razlog zbog kojeg je američki carinski posrednik u ime neimenovanog klijenta bacio milione dolara vredne nove, neiskorišćene ventilatore, navodi portal.\n"U Bosni i Hercegovini, tužioci tvrde da su premijer Federacije BiH, najviši zvaničnik civilne zaštite i vlasnik firme koja je od Vlade dobila oko 5,5 miliona dolara, uključeni u šemu za uvoz 100 ventilatora ACM812A po veoma naduvanim cenama", navodi Lokal 10 njuz.\nDodaju da je proces u BiH u toku, a da optuženi negiraju bilo kakvu nezakonitost.\nZAGRLJENI OTIŠLI I U SMRT Sarajevski Romeo i Julija poginuli su pre 28 godina, a za ovaj zločin ni do danas niko nije odgovarao 36\t159\nNA BANIJI ĆE RETKO KO PREŽIVETI ZIMU: Srpkinja ponovo zamenica gradonačenika rekla jezivo predviđanje za ovo devastirano područje 2


Radio TV Stara Pazova - Obnovljena pozorišna sala u St.Pazovi\nObnovljena pozorišna sala u St.Pazovi\nCentar za kulturu, uz podršku Opštine Stara Pazova i Direkcije za izgradnju opštine, počeo je sa renovinranjem pozorišne sale u Staroj Pazovi. Danas su u prisustvu predstavnika lokalne samouprave i brojnih novinara otvorene renovirane prostorije u donjem delu pozorišne sale, ispod scene – garderoba i svlačionice.\nIako ovi radovi nisu bili planirani budžetom, obezbedjena su potrebna sredstva u visini od oko 300 hiljada dinara, jer je ovaj prostor bio u veoma lošem stanju, istakao je direktor Direkcije za izgradnju Opštine Stara Pazova Nedeljko Kovačević. Ljibuška Lakatoš, načelnica Odeljenja za sport, omladinu i kulturu naglasila je, da će Opština Stara Pazova i u budućnosti nastojati, da se poboljšaju uslovi za kulturni život Pazove. Po rečima Vladimira Kerkeza,direktora Centra za kulturu Stara Pazova, u planu je i renoviranje same pozorišne sale. Već uskoro bi trebalo da počnu radovi na elektroinstalaciji a zatim i na tehničkom opremanju.


► Vučić: Al Dahra još nije dobila ništa a neki već kritikuju\n"Ona još nije dobila ništa, ali je jasno da već postoji ideja da se nešto pokvari", rekao je Vučić odgovarajući na pitanje novinara da li će nezaposleni poljoprivrednici dobiti državnu zemlju pod uslovima koje je dobila "Al Dahra".\nVučić je naglasio da se mora najpre razmišljati o tome da se posedi ukrupne, a ne da se dodatno usitnjavaju, jer, kako je naveo, nema matematike po kojoj bi se moglo dramatično napredovati u poljoprivredi.\n"Mi dobijamo saradnjom sa Al Dahrom novac koji ćemo da damo pojedinim firmama i preduzećima da mogu da navodnjavaju zemljište i naprave irigacioni sistem. Davaćemo najpovoljnije moguće kredite seljacima sa grejs periodom od nekoliko godina, i kod kojih kamata neće prelaziti jedan odsto", rekao je vicepremijer u Odžacima, gde je prisustvovao otvaranju fabrike "Magna Seating".\nIstakavši da će takve uslove moći da dobiju svi poljoprivredni proizvođači, on je dodao da je ta stvar završena, da je ugovor potpisan, a da se vlada sada napada za nešto (otkup zemljišta) za šta ugovora sa Al Dahrom još nema.\n"Neki žele da dobiju političke poene tako što bi im odgovaralo da dobiju njivu za 200 evra, sa kojom ne bi onda znali šta će, dok se ovde radi o prinosima koji su pet, šest puta veći", objasnio je Vučić dodajući da nije u stanju da razume takve napade, kao ni onaj povodom hrasta u Savincu koji je bio na trasi Koridora 11.\n"Kao što ne razumem ni one koji su išli u Holandiju o trošku poreskih obveznika, kako bi našli hrast koji bi se zalivao iz helikoptera", rekao je Vučić.


Početna - KANA\npogledaj više objekata →\npogledaj više zgrada →\npogledaj više kuća →\npogledaj više javnih objekata →\npogledaj više enterijera →\npogledaj više projekata →\nNaša firma već 26 godina nudi projektantska rešenja i završava kompletnu administraciju za različite vrste građevinskih objekata, pre svega u industriji i skladištenju i distribuciju robe, a više od 20 godina te projekte, za svoje klijente, realizuje – gradi i oprema na terenu i kao proizvod ih kontinualno usavršava.\nKarakteriše nas objedinjena delatnost projektovanja i izvođenja radova i stalna razmena znanja i iskustva između ove dve grane, tako da su naši projekti optimalizovani, racionalni, realni i tehnološki izvodljivi. Izvođenje radova ostvaruje se u okviru zadatih rokova, kvaliteta i budžeta. Kombinovanje praktičnih znanja i iskustva iz svakodnevne prakse nam naročito pomaže u ranim fazama projektovanja, kada se definišu konceptualna i idejna rešenja i sprovode tehnološke i ekonomske analize. Najveće uštede na objektu i investiciono i eksploataciono, postižu se na početku, u fazi projektovanja.\nSvojim klijentima značajno pomažemo u sprovođenju administrativnih procedura vezanih za projektovanje i gradnju, od utvrđivanja statusa lokacija, preko ishodovanja lokacijskih uslova i uslova komunalnih kuća, geodetskih podloga, geomehaničkih elaborata, saglasnosti na projekte i dozvola za gradnju, do sprovođenja tehničkog prijema i uknjižbe objekta nakon završene gradnje.\nU protekle skoro tri decenije našeg poslovanja, svako od zaposlenih je dao svoj doprinos razvoju firme. Cenim i doprinos onih koji više ne rade sa nama, jer su pomogli da postavimo firmu kao ozbiljno konkurentnu u branši. Posebnu zahvalnost dugujemo i našim poslovnim partnerima, koji svojim visokim zahtevima pomažu da kvalitet naših usluga konstantno podižemo na viši nivo. Verujemo da možemo još bolje i unapređujemo svoj rad i firmu da to i postignemo.


Poslovni seminar namenjen građevinskim firmama, pod nazivom „ Kako manje potrošiti i više zaraditi dok gradite“, održan je u Beogradu.\nZa preko 50 predstavnika građevinskih firmi bila je to odlična prilka da na jednom mestu prikupe brojne, i prema sopstvenim izjavama, veoma korisne informacije o teorijskim ali i veoma praktičnim rešenjima, uz akcenat na veoma kompleksnim modulima, odnosno vertikalnim rešenjima koja je NPS razvio za specifične potrebe građevinske industrije. Navedena rešenja bazirana su na praktičnim iskustvima i testirana na konkretnim projektima i koriste Microsoft platforme sa kojima najveći deo firmi već ima iskustva. Konkretno, to su Microsoft Dynamics NAV (Navision), Microsoft Project Server i Microsoft SharePoint.\nNajveća pažnja posvećena je modulima „Građevinska operativa“ i „ Upravljanje mehanizacijom“, koji predstavljaju nadgradnju standardnog ERP rešenja Microsoft Dynamics NAV (ex Navision). Ovi moduli, koji su rezultat intenzivne saradnje konsultantskog i razvojnog tima NPS-a sa velikim brojem eksperata različitih profila, već su našli svoju primenu u praksi i prošli brojne testove na gradilištima širom zemlje.\nU uvodnom izlaganju Vladan Petrović, direktor prodaje i član borda kompanije NPS, objavio je da je NPS postao član New Frontier Group i tako se pridružio najvećoj grupaciji ICT preduzeća u centralnoj i istočnoj Evropi, odnosno da je u toku proces integracije sa kompanijom Saga, vodećom ICT kompanijom u Srbiji i prvim srpskim članom New Frointier grupe. Petrović je izrazio zadovoljstvo zbog velikog odziva predstavnika građevinskih firmi, smatrajući da to predstavlja znak da i ova industrijska grana, nekad jedna od perjanica naše privrede, postaje svesna važnosti i vrednosti investiranja u savremena ICT rešenja, ne samo kao načina za unapređenje poslovnih procesa i poslovanja u celini, već i podizanja konkurentnosti na lokalnom, ali pre svega globalnom tržištu.\nZatim je, kao predstavnik suorganizatora, govorio direktor kompanije EUBuild, dr Zoran Đorđević, koji je, nakon kratkog predstavljanja svoje kompanije, prisutnima približio funkcionisanje ERP sistema kroz prizmu upravljanja projektima, navodeći brojne konkretne primere i niz veoma korisnih saveta i iskustava.\nAleksandar Totović, vođa konsultantskog tima NPS-a , je prisutnima približio i demonstrirao mogućnosti NPS rešenja „Građevinska operativa“ i „Upravljanje mehanizacijom“. Oba rešenja su, zahvaljujući svojoj kompleksnosti, punoj integraciji sa ERP rešenjem Microsoft Dynamics NAV-a i proveri u praksi, trenutno u procesu sertifikacije za MSD NAV, nakon čega će postati dostupna globalnoj mreži Microsoft Dynamics NAV partnera i klijenata. Rešenja su rezultat saradnje sa strukom, potpuno parametrizovana, izrazito intuitivna i sveobuhvatna i zato upotrebljiva za gotova sva preduzeća iz segmenta građevinarstva.\nProfesor dr Dejan Marinković sa Građevinskog fakulteta je u nastavku govorio o teorijskom aspektu primene ovakvih i sličnih sistema sistema u građevinarstvu, osvrnuo se na globalne trendove i svojim izlaganjem, baš kao i profesor Đorđević pre njega, još jednom dokazao da nauka i struka ne govore različitim jezicima, već zajedno rade na unapređenju postojećih i osvajanju novih rešenja i tehnologija.\nPrisutni su bili u prilici i da od direktora preduzeća Novi Pazar – put, Izeta Ljajića, i direktora IT sektora u ovom preduzeću, Ertana Ljajića, saznaju više o procesu izbora i uvođenja novog rešenja, iskustvima i koristima nakon prve godine korišćenja, saradnji sa NPS-om i, uopšte, primeni ERP rešenja Microsoft Dynamics NAV u građevinskoj industriji. Kao dobri domaćini i privrednici, iskoristili su priliku da sve prisutne pozovu da posete njihovu firmu i tako bolje sagledaju sve do sada urađeno, ali i da ujedine snage, znanja i veštine kako bi nove verzije rešenja bile još bolje.\n#kako vise zaraditi #microsoft #Microsoft Project #nps


Naše usluge Poresko savetovanje\nDanašnje kompanije se bore sa širokim spektrom novih pravila i propisa kojima je sve teže upravljati. Više se ne radi samo o popunjavanju niza poreskih prijava. Naša globalna usluga usklađenosti osmišljena je da vam pomogne da obezbedite dobro upravljanje ispunjavanjem vaših specifičnih obaveza.\nSve veća složenost pravnog i regulatornog okruženja predstavlja glavni izazov za kompanije. Osiguravanje poštovanja sve šireg skupa pravila i zakona je skupo, troši resurse i zahteva lokalno znanje. Uspešna navigacija ovim obavezama na domaćem i međunarodnom nivou je kritična, ali je često teška za upravljanje.\nU kompaniji Mazars nudimo globalnu uslugu usklađenosti koja vam pomaže da ostvarite svoje poslovne ambicije dok ispunjavate svoje obaveze. Kada odaberete nas, koristićete širinu i dubinu naše stručnosti širom sveta, a naš tim donosi najbolje od onoga što nudimo vašem poslu.\nNaši klijenti su preduzeća svih veličina, od malih domaćih kompanija do velikih multinacionalnih kompanija. Bez obzira koliko veliki ili mali bili, mi proaktivno predviđamo i rešavamo probleme kada i gde se pojave i po potrebi posvećujemo dodatne resurse. Pristupajućiagilno i fleksibilno možemo udovoljiti vašim potrebama kako se razvijaju i pružiti vam integrisani tim koji uključuje stručnjake iz različitih disciplina i geografskih područja u našem poslu. Naši centralni koordinacioni timovi će osigurati da se poštuju SLA i KPI.\nNaša globalna služba za usklađenost dizajnirana je tako da se možemo prilagoditi vašim okolnostima. Samo jedna kontakt tačka pružiće vam pouzdanu i visokokvalitetnu uslugu koju očekujete od Mazarsa i koordiniraće naš tim kako bi osigurao da i dalje budete usaglašeni. Naše integrisano partnerstvo omogućava nam da radimo kao jedan tim i budemo sigurni da ćemo vam pružiti dosledne usluge širom sveta.\nOsiguravanje dostupnosti pravih veština kada i gde su vam potrebne\nGlobalni pristup koji maksimizira poreske beneficije\nObezbeđivanje razjašnjavanja u zamršenom svetu globalnog oporezivanja\nSrna Knežević Manager, Poresko savetovanje


Pribićević: Otvorene sve opcije u pogledu datuma – Nadlanu.com\nObjavljeno 11. juna 2013. / 09:50:50\n“Jedino je sigurno da ništa nije sigurno, što znači da su sve opcije otvorene”, rekao je Pribićević u Jutarnjem programu TV Pink.\nPribićević je rekao da postoje tri realne opcije od kojih je najbolji scenario da Srbija krajem juna bez ikakvog uslova dobije datum koji neće biti u junu, nego, recimo, 13. oktobar, ili 15. novembar ili 15. februar sledeće godine.\nDrugi mogući scenario, koji je manje poželjan, je da Srbija dobije datum, ali da joj se ponovo postavi neki uslov, odnosno da joj se kaže da bi trebalo da učini napor na implementaciji Briselskog dogovora, što bi podrazumevalo i monitoring i da se, potom, recimo, u decembru oceni da li je Srbija to zaista uradila, smatra Pribićević.\nNajgori je treći scenario, koji je manje verovatan, gde bi Srbija dobila “neko svetlo” i gde bi se reklo da dobro radi, ali da će biti obavljen monitoring i da će odluka biti doneta, recimo, u aprilu ili maju sledeće godine, ocenio je Pribićević.\nPribićević je rekao da predstoji početak primene briselskog sporazuma, jer je potpisan i postoji za to širok konsenzus i u društvu i među političkim strankama da se sprovede.\nOn je istakao da bi tim za pregovore trebalo da bude sastavljen od eksperata, ali i od ljudi sa severa Kosova i Metohije, koji još imaju dosta rezervi prema celom briselskom procesu i da je zato moguć problem.\nPribićević je zaključio da je interes Srbije bolji život za njene građane i da je “potrebno gledati gde su partneri koji će nam to omogućiti”.


Ruski senator: Amerika je u neprilici – sankcija protiv Rusije mnogo, rezultata nigde - Sputnjik Srbija\n15:24 06.03.2021 Preuzmite kraći link\nSjedinjene Američke Države neće uspeti da zaustave izgradnju gasovoda „Severni tok 2“, Vašington se neće rešiti na nove sankcije, koje ugrožavaju evropsku ekonomiju, smatra član međunarodnog komiteta Saveta federacije Sergej Cekov.\n„Svi shvataju da ograničenja protiv 'Severnog toka 2' nisu sankcije protiv Rusije, nego protiv Nemačke i drugih evropskih zemalja, koje su zainteresovane za direktno snabdevanje ruskim gasom. U Evropi su svesni da je to jeftinije i pouzdanije od isporuka gasa preko Ukrajine“, rekao je senator.\nPrema njegovim rečima, Sjedinjene Američke Države već su u „neprilici“ u pogledu sankcija protiv Rusije, jer „ih je veoma mnogo uvedeno, a zasad nema nikakvih rezultata“.\nPodsetimo, ukrajinske vlasti obratile su se administraciji američkog predsednika Džoa Bajdena sa molbom da uvede Rusiji „novi sveobuhvatni paket sankcija“. Prema rečima zamenika šefa administracije ukrajinskog predsednika Julije Sviridenko, nove sankcije bi trebalo da uključuje i čitav niz mera protiv gasovoda „Severni tok 2“ budući da je obustava izgradnje tog projekta od ključne važnosti za Kijev.\nsankcije, Severni tok 2, Rusija, SAD


SPS kritikuje stanje u kulturi - TV ZONA PLUS - HD\nSPS kritikuje stanje u kulturi\nTuesday, 5 April, 2016 2 min read Ana Stevanović\nNiške socijaliste kritikuju loše stanje kulture u gradu. Iako su bili deo i ove i prošle gradske vlasti, a na čelu pojedinih kulturnih institucija su bili baš njihovi kadrovi, u SPS – u tvrde da je situacija takva jer se ljudi zaduženi za kulturu njome ne bave dovoljno ili nisu kompetentni za tu oblast.\nDodaju da Niš ima kvalitetne ljude koji bi se borili za kulturu, ali ih treba postaviti na odgovarajuća mesta. Najavljuju promene ukoliko dobiju poverenje građana.\nPred nama su 4 dobre godine da pokušamo da spasimo šta se spasiti može i da kulturu vratimo u one civilizacijske tokove koje grad Niš od nas očekuje, kaže član SPS-a Miodrag Anđelković.\nTreba malo drugačije organizovati te amatere, Sićevačka kolonija konačno treba da dobije svoj galerijski prostor, da se se reši problem sa prostorom Galerije Srbija koji je oduzet u postupku restitucije. Mora neko da brine o tome, dodaje član SPS-a Siniša Stamenković.\nSocijaliste kritikuju i festivale uprkos tome što su upravo njihovi kadrovi uključeni u organizaciju. Smatraju da treba više ulagati, ali uz određene korekcije jer su oni trenutno, kako tvrde, daleko ispod nivoa ozbiljnih festivala.\nkultura, SPS, stanje u kulturi\nKAFE PROMAJA 05.04.2016.\nSutrašnja utakmica ipak pred publikom


SAD i Rusija razgovarale o navodnom napadu na sirijsku opoziciju - 18.06.2016, Sputnik Srbija\nTema navodnih vazdušnih napada na sirijsku opoziciju na jugu te zemlje u oblasti Tanfa razmatrana je na video-konferenciji predstavnika Pentagona i Ministarstva... 18.06.2016, Sputnik Srbija\npolitika, vesti, pentagon, daeš, ministarstvo odbrane rusije\n„Strane su održale video-konferenciju povodom vazdušnih napada ruske avijacije u oblasti Tanfa 16. juna na snage sirijske opozicije koje su tamo izvodile operacije protiv DAEŠ-a“, navedeno je u saopštenju.\nRanije su američke informativne agencije, pozivajući se na izjavu jednog činovnika, saopštile da je ruska avijacija u četvrtak navodno izvela seriju vazdušnih napada na snage opozicije koje imaju podršku SAD. Prema tim navodima, reč je o bombardovanju na jugu Sirije u okolini Tanfa. Činovnik je izjavio da Amerika zahteva objašnjene od Rusije.\n„Predstavnici Ministarstva odbrane SAD zatražili su odgovor Rusije na svoja strahovanja. Strane su naglasile da je neophodno da se povećaju mere operacione bezbednosti i izbegavanja incidenata i nesporazuma u vazdušnom prostoru Sirije“, izjavio je predstavnik Pentagona.


Dozvole za izgradnju od 3 milijardi evra20 Feb\nMinistar građevinarstva Velimir Ilić izjavio je da je njegovo ministarstvo lane izdalo dozvole za infrastrukturne poslove vrednosti tri milijarde evra. Ilić je na skupu o mogućnostima ulaganja, u "Privrednoj komori Beograda" pozvao investitore koji imaju problema s dobijanjem građevinskih dozvola, ...\nKrediti za uštedu energije ProCredit banke26 Apr\nGodišnjom uštedom na troškovima grejanja koju osigurava postavljanje toplotne izolacije na spoljnim zidovima stana ili kuće, budžet svake porodice može postati veći za oko 700 evra godišnje, što su gotovo dve dodatne plate u Srbiji. Više od 74 odsto porodičnih kuća i stambenih zgrada u našoj ...\nPresipamo s računa na račun30 Oct\nGrađani Srbije trenutno bankama duguju 610 milijardi dinara. Udeo problematičnih kredita raste, pošto se rate se sve sporije namiruju. Ako je za utehu, situacija je i u okolnim zemljama slična. Istraživanje kompanije EOS Matriks Srbija, specijalizovane za okup i naplatu potraživanja, pokazuje da ...


Južna tribina stadiona „Karađorđe“ u Novom Sadu trebalo bi da počne da se rekonstruiše sledeće nedelje.\nFudbalski klub „Vojvodina“ potpisao je ugovor sa Gradom Novim Sadom i time postao donator radova na rekonstrukciji ovog dela stadiona.\nPrva faza radova obuhvatiće rušenje kuće u kojoj se nalaze svlačionice, a na tom mestu biće napravljene nove prostorije za presvlačenje igrača, sudija, antidoping testove i drugo, sve po propisima organizacija UEFA i FIFA. Sve finije radove u svlačionicama, kao i montažu sedišta na tribinama izvešće klub. Nakon toga, uslediće adaptacija južnog dela tribina kod semafora.\nOvi radovi neće ometati finale kupa zakazano za 16. maj, a igrači će moći da se presvuku u svlačionicama Atletskog kluba. Na zahtev FK „Vojvodina“ izvođač radova i poslovni prostor, kome je prošle godine stadion dat na upravljanje, moraju garantovati da će radovi na južnoj tribini biti završeni do 1. jula.\nPotom kreće dogradnja istočne tribine kako bi ceo stadion bio u nivou severne tribine. Fudbalski klub namerava da napravi i krov nad celim stadionom i adaptacira ga po uzoru na stadion u Majncu.\nPodsetimo, u martu je gradonačelnik Igor Pavličić rekao da je Grad obezbedio 160 miliona dinara za uređenje istočne i jugoistične tribine, a dodatna sredstva za potpuni završetak tog posla doniraće FK „Vojvodina“.\n#firma #FK Vojvodina #navijaci #stadion #stadion karadjordje


Zrenjaninsko Javno komunalno preduzeće "Vodovod i kanalizacija" podnelo je odeljenju Sanitarne inspekcije AP Vojvodine u Zrenjaninu zahtev za ukidanje zabrane upotrebe vode za piće iz gradske vodovodne mreže.\nPosle više od 16 godina od uvođenja zabrane, voda iz gradske vodovodne mreže je u skladu sa Pravilnikom o higijenskoj ispravnosti vode za piće Republike Srbije. Navedeno potvrđuju rezultati analize uzoraka vode sa mernih mesta iz gradske vodovodne mreže, koje su izvršile akreditovane laboratorije Zavoda za javno zdravlje Zrenjanin i Gradskog zavoda za javno zdravlje Beograd u periodu od 25. marta do 27. aprila 2020. godine. U pitanju su analize vode koje obuhvataju osnovni A i prošireni B obim - preciziraju nadležni iz zrenjaninskog JKP "Vodovod i kanalizacija".\nDodaju da rezultate analiza vode pomenutih Zavoda za javno zdravlje potvrđuju i rezultati analize vode interne laboratorije JKP "Vodovod i kanalizacija" Zrenjanin što je, kako kažu, još jedan razlog da s optimizmom očekujemo pozitivan odgovor odeljenja Sanitarne inspekcije AP Vojvodine na podnet zahtev.\nKako za "Blic" objašnjava gradonačelnik Zrenjanina Čedomir Janjić, u prethodnom periodu rađene su analize vode na ulazu u postrojenje za preradu, zatim na izlazu iz postrojenja, kao i na 16 referentnih tačaka u rubnim delovima grada. Ističe i da sve analize obavljene na izlazu iz postrojenja i na 16 referentnih tačaka pokazuju da je voda iz gradske vodovodne mreže u skladu sa Pravilnikom o higijenskoj ispravnosti vode za piće Republike Srbije, zbog čega je i podnet zahtev za ukidanje zabrane.\n- Verujemo da će zabrana uskoro biti ukinuta i da će Zrenjaninci, nakon 16 godina od zabrane upotrebe vode za piće, konačno i zvanično u svojim česmama imati zdravu pijaću vodu. Time će biti ispunjeno obećanje koje smo dali građanima. S obzirom na to da je ovo bio pionirski poduhvat i problem u koji se nijedna ranija gradska vlast nije uhvatila ukoštac, posao je potrajao duže nego što smo očekivali, ali je najbitnije da građani Zrenjanina u svojim kućama i stanovima sada imaju zdravu pijaću vodu - poručio je gradonačelnik Zrenjanina.\nOn je u izjavi za "Blic" najavio da će u narednom periodu uslediti i rekonstrukcija vodovodne mreže, koja nije rekonstruisana decenijama, sa željom da se i na taj način unapredi vodosnabdevanje u Zrenjaninu.\n- Ovaj posao će se obavljati u fazama i počeće onda kada se steknu svi preduslovi za njegovo otpočinjanje, a verujemo da će to biti u što skorije vreme - poručio je Janjić.\nZrenjanin voda foto RAS Srbija (8)\nPodsetimo, Zrenjaninci decenijama muče muku sa vodom, a kako je "Blic" ranije izveštavao, ugovor o javnoj nabavci za prečišćavanje vode sklopljen je februara 2015. godine sa konzorcijumom koji su činili Grupa Zilio i "Synertech". Probni rad postrojenja počeo je sredinom juna 2017. godine, ali se ispostavilo da ne može da počne s redovnim radom zato što po Zakonu o komunalnim delatnostima privatna firma ne može da se bavi tom delatnošću. U međuvremenu je zakon izmenjen i postrojenje za preradu i prečišćavanje vode pušteno je u probni rad 19. decembra 2018. godine.\nFabrika vode u Zrenjaninu prestala je sa radom sredinom aprila 2019. godine, i to samo dve nedelje nakon što su Grad Zrenjanin i "Gruppo Zilio" saopštili da je ishodovana sanitarna saglasnost za njeno korišćenje. Krajem prošle godine prekinuto je u potpunosti vodosnabdevanje grada vodom sa postrojenja za prečišćavanje pitke vode, a celokupno vodosnabdevanje preuzelo je JKP "Vodovod i kanalizacija" Zrenjanin. Kao razlog za taj potez nadležni su naveli da od 2. septembra, kada su preuzeli celokupno vodosnabdevanje grada, postrojenje nije uspelo da u potpunosti postigne kvalitet vode u skladu sa Pravilnikom o higijenskoj ispravnosti vode za piće.\nZrenjanin: JKP "Vodovod i kanalizacija" preuzelo snabdevanje grada vodom\nVodosnabdevanje je sa "Vodovoda i kanalizacije" vraćeno na postrojenje za prečišćavanje pitke vode u februaru ove godine nakon hapšenja osumnjičenih za malverzacije u vezi sa zrenjaninskom fabrikom vode.\n"Blic" je tada pisao da su pripadnici Ministarstva unutrašnjih poslova, Odeljenja za borbu protiv korupcije, u saradnji sa Posebnim odeljenjem za suzbijanje korupcije Višeg javnog tužilaštva u Novom Sadu, uhapsili Ivana Devića (67), bivšeg pomoćnika gradonačelnika Zrenjanina zaduženog za investicije i bivše odgovorno lice JKP "Vodovod i kanalizacija" Zrenjanin, Gorana Tajdića (48), zamenika odgovornog lica i bivše odgovorno lice u zrenjaninskom JKP "Vodovod i kanalizacija", kao i Nenada Obradovića (69), odgovorno lice beogradskog preduzeća "Synertech" i bivše odgovorno lice novosadske firme "Gruppo Zilio" i njenog beogradskog ogranka "Gruppo Zilio SPA". Sumnja se da su se Obradović, kao odgovorno lice preduzeća "Synertech", i Dević u svojstvu pomoćnika gradonačelnika, početkom 2014. godine, pre raspisivanja javne nabavke dogovorili sa predstavnicima privrednog društva „Gruppo Zilio SPA“ iz Italije o elementima konkursa javne nabavke za prečišćavanje pitke vode za grad Zrenjanin, čime su izvršili krivično delo zloupotreba u vezi sa javnom nabavkom. Kako se sumnja, nakon konkursa, Tajdić je u svojstvu odgovornog lica zrenjaninskog JKP "Vodovod i kanalizacija" potpisao ugovor o javnoj nabavci usluge prečišćavanja pitke vode za grad Zrenjanin sa grupom ponuđača koju čine privredna društva "Gruppo Zilio SPA" ogranak u Beogradu, "Gruppo Zilio" iz Novog Sada i "Synertech" iz Beograda. Ovaj ugovor je u suprotnosti sa tada važećim Zakonom o komunalnim delatnostima, koji propisuje da se prečišćavanje vode ne sme prepustiti privatnoj firmi. Sumnja se da je na ovaj način Tajdić izvršio krivično delo zloupotreba službenog položaja.\nUskoro stiže dozvola\nKako nezvanično saznaje "Blic" u pokrajinskom Sekretarijatu za zdravstvo, Sanitarna inspekcija će pregledati dostavljene analize i ukoliko one budu u skladu sa pravilnikom o higijenskoj ispravnosti vode za piće, to će i zapisnički konstatovati i obavestiti nadležne o ukidanju zabrane upotrebe vode za piće iz gradske vodovodne mreže.\nAPEL NOVOSAĐANIMA Javno komunalno preduzeće "Vodovod i kanalizacija: Racionalno koristite vodu


FOTO: Zaposlenici INZ darivali krv u akciji Crvenog križa - Zenicablog\nFOTO: Zaposlenici INZ darivali krv u akciji Crvenog križa\nFOTO: Zaposlenici INZ darivali krv u akciji Crvenog križa – Povodom Svjetskog dana Dobrovoljnih davaoca krvi (14. juni) Crveni križ Grada Zenica i Transfuzijski centar Kantonalne bolnice Zenica organizirali su “Dane otvorenih vrata” u prostorijama Transfuzijskog centra KBZ.\nPrvog dana krv su organizovano darivali zaposlenici Elektroprivrede BIH, a drugog dana zaposlenici Instituta za zdravlje i sigurnost hrane Zenica.\nDesetak zaposlenika Instituta za zdravlje i sigurnost hrane, koji su bili u mogućnosti, darovalo je krv u prostorima Transfuzijskog centra KBZ. Prvog dana obilježavanja, maskota Crvenog križa “Dropsi” je sa ekipom CK posjetio zaposlene u INZ.\nKako ističu iz Crvenog križa i KB Zenica, INZ je poseban i po tome, jer je jedina zdravstvena institucija u ZDK i šire, čiji zaposlenici tradicionalnu daruju krv u organizovanim akcijama, ali i pojedinačno. Tako su prije nekoliko mjeseci krv organizovano darivali tokom obilježavanja dana Prve pomoći.\nOsim što svakodnevno rade na prevenciji bolesti i očuvanju zdravlja, u INZ-u su i ličnim primjerom su pokazali značaj učešća i podržavanja ovakvih akcija, ali i ukazali na značaj darivanja pod sloganom da je “znatno važnije da krv čeka pacijenta, nego da pacijenti čekaju krv”.\nTagovibih crveni križ darivanje grad zenica Institut za zdravlje i sigurnost hrane INZ krv zaposlenici zenica\nVIDEO: Sastanak Kriznog štaba i zdravstvenih ustanova – zadovoljni trenutnom epidemiološkom situacijom u ZDK\nZenički Crveni križ distribuira zaštitne maske penzionerima u redovima


Dok je Dragan Karleuša, šef policijskog tima koji je istraživao ubistvo novinara Slavka Ćuruvije, ponavljao da se mnogo čega ne seća, ali i uverenje da je u istrazi sve ukazivalo na to kako je RDB organizovao ovaj zločin, advokati odbrane i okrivljeni tvrdili su da je on izmislio beli golf na mestu zločina i da je lično odgovoran za suđenje četvorici okrivljenih\nPenzionisani policajac Dragan Karleuša, šef grupe koja je u okviru „Poskoka“ istraživala ubistvo Slavka Ćuruvije, izjavio je u nastavku glavnog pretresa pred Specijalnim sudom da je osećao pretnje u vreme kada je vođena istraga o ubistvu novinara.\n„Počeli smo da radimo nešto što je do juče bilo tabu, da ‘bušimo’, saznajemo, talasamo… Osećali smo da zbog svega toga što radimo postoji neko loše gledanje na nas. Nije to bila konkretna ili direktna pretnja, nego nekako opšta, tako su se osećali svi koji su radili na tom slučaju“, rekao je Karleuša odgovarajući na pitanja okrivljenih.\nKarleuša je u unakrsnom ispitivanju više puta ponovio ono što je u iskazima i na glavnom ročištu 28. oktobra ove godine rekao: da je istraga koju je vodio došla do zaključka da je u ubistvo Slavka Ćuruvije umešan tadašnji Resor državne bezbednosti (RDB) koji ga je pratio sve do nekoliko minuta pre ubistva, kada je naglo upućen poziv da se praćenje prekine; da su do Ratka Romića i Miroslava Kuraka kao mogućih učesnika u ubistvu došli preko službenog belog golfa trojke, vozila koje je Romić nekoliko dana pre ubistva zadužio i koje je jedan od pripadnika Devetog (pratećeg) odeljenja beogradskog centra RDB video u vreme i u blizini mesta zločina; da je istraga ometana na više načina, a jedan od njih je i podmetanje informacije da je poznati kriminalac Luka Pejović ubica (kasnije i sam ubijen).\nU sudnicu je doveden i bivši pripadnik zemunskog klana, zaštićeni svedok Tužilaštva za organizovani kriminal Dejan Milenković Bagzi, ali pošto je svedočenje Karleuše zauzelo još jedan ceo radni dan, nije saslušan, već će svedočiti u decembru, kada je zakazan nastavak suđenja.\nDesetine pitanja optuženih\nOkrivljenog Radomira Markovića interesovalo je ko je odredio da zločin na Ibarskoj magistrali, ubistva Ivana Stambolića i Slavka Ćuruvije budu prioritetni slučajevi u istragama javne bezbednosti od 2000. godine, te zašto isti tretman nisu imala ubistva ministra odbrane Pavla Bulatovića, generala policije Radovana Stojčića Badže ili člana JUL-a Zorana Todorovića Kundaka i ostalih koji su ubijani u Beogradu devedesetih godina prošlog veka.\nKarleuša je na to, kao i na mnoga pitanja u drugom danu svedočenja, odgovarao da ne može sa sigurnošću da se seti, ali da je to verovatno bila odluka vlade.\n„Ovo su bili prioriteti, a nije isključeno bilo da se radi i na drugim slučajevima“, rekao je Karleuša.\nTokom napornog ispitivanja koje je trajalo gotovo pet sati, bivši zamenik načelnika UKP-a delovao je umorno, mnoga pitanja nije čuo ili je na njih nejasno odgovarao. Objašnjavajući to, pozvao se na svoje godine (70) i na činjenicu da je od događaja o kojima svedoči prošlo 15 i više godina.\nS druge strane, okrivljeni Milan Radonjić i Ratko Romić pripremili su na desetine pitanja, među kojima i dosta onih o temama o kojima se, kako je predsednica tročlanog sudskog veća Snežana Jovanović više puta ponovila, već izjašnjavao.\nSlavko Ćuruvija, urednik i vlasnik Dnevnog telegrafa i Evropljanina, ubijen je 11. aprila 1999. godine u haustoru zgrade u kojoj je stanovao u Svetogorskoj ulici broj 35 u Beogradu, a za njegovo ubistvo od juna 2015. godine vodi se proces protiv četvorice okrivljenih – Radomira Markovića, nekadašnjeg načelnika Resora državne bezbednosti Srbije, Milana Radonjića, nekadašnjeg prvog čoveka beogradskog centra Resora državne bezbednosti, kao organizatora, i Ratka Romića, glavnog inspektora Druge uprave RDB, i Miroslava Kuraka, rezerviste RDB, kao neposrednih izvršilaca. Marković je osuđen i u požarevačkoj „Zabeli“ služi kaznu od 40 godina zatvora, a Radonjić i Romić su u pritvoru od januara 2014. godine. Miroslav Kurak je u bekstvu i za njim je raspisana međunarodna poternica.\nČovek zvani Milutin ili Milutinović\nRomića je naročito interesovalo na osnovu čega Karleuša tvrdi da je on bio u belom golfu u danu ubistva u Svetogorskoj ulici, na šta je Karleuša ponovio da o tome ima posredna saznanja od pripadnika pratećeg odeljenja RDB „Milutina ili Milutinovića“.\nIsto tako, prisustvo Miroslava Kuraka prilikom primopredaje belog golfa potvrdio je, po Karleušinim rečima, jedan od pripadnika RDB, ali se njegovog imena, kao ni imena mnogih drugih, ne seća.\nNa Romićevo pitanje da li zna da se radnik DB-a Goran Milutinović, koji je učestvovao u praćenju Ćuruvije, nalazio u Molerovoj ulici, nekoliko kilometara od mesta zločina u trenutku kada je neposredno pred ubistvo praćenje prekinuto, Karleuša je objasnio da je saznanja o belom golfu „Milutin“ dobio od kolege koji je takođe učestvovao u tajnom praćenju Ćuruvije na dan njegovog ubistva.\n„Mislim da bi ovaj slučaj mogao da se reši. Negde u dubini DB postoje ljudi, možda i sad postoje ljudi koji to znaju. Ima nade da dođemo do prave istine, onog trenutka kad neko bude hteo da priča“. (Dragan Karleuša)\n„Ne znam sada koja su to lica koja nisu otišla na vreme jer nisu čula za prekid praćenja, ne mogu da se setim imena i prezimena, nikako, ali tada je bilo dobro poznato ko su ti ljudi“, rekao je svedok.\nSudija je svedoku pročitala deo iskaza Gorana Milutinovića, jedinog operativca s tim prezimenom koji je učestvovao u primeni mere praćenja Ćuruvije, a u kojem je tvrdio da on nije video beli golf u blizini mesta ubistva.\n„Moguće je da on nije video, ali je čuo od svog kolege. Milutin je to preneo kolegi iz Službe, od kojeg mi saznajemo da je Milutin dobio tu informaciju od kolege iz DB koji je bio na licu mesta.“\n„Saslušali smo sve operativce koji su učestvovali u praćenju tog dana i niko od njih nije rekao da je viđen beli golf u blizini Ćuruvijine kuće“, predočila je sudija.\n„Mislim da u izveštaju RDB (o ispitivanju operativaca) to sve stoji, a šta su oni rekli pred sudom, to ne znam“, kazao je Karleuša.\nSvedoku je pročitan i deo Milutinovićevog iskaza u kojem on navodi da mu niko nije ispričao da je video beli golf u blizini mesta ubistva i da je o tome prvi put saznao iz medija.\n„Odakle onda nama taj podatak za beli golf? Ne razumem zašto je rekao tako, to se ne poklapa sa onim što smo mi imali“, dodao je Karleuša.\nZamenik specijalnog tužioca za organizovani kriminal Milenko Mandić istakao je na kraju procesa kako se dosta govorilo o Milutinu (Milutinoviću), ali da treba imati u vidu da Karleuša ni u jednom trenutku nije rekao da se tu radi o Goranu Milutinoviću koji je na dan ubistva učestvovao u praćenju Ćuruvije.\nPodmetanje Luke Pejovića\nUpitan na osnovu čega je policijski tim koji je radio na slučaju Slavka Ćuruvije zaključio da Luka Pejović nije odgovarajući kalibar ili profili ličnosti, te da nije mogao da počini ubistvo Ćuruvije, Karleuša je odgovorio:\n„Na osnovu svega. Ništa nije ukazivalo na njega, ništa nas nije zadržalo na toj priči. Nismo našli nikakvu vezu.“\nNa pitanje sudije da li je znao da je oštećena Branka Prpa, koja je bila sa Ćuruvijom u vreme ubistva, policiji opisala ubicu kao Luku Pejovića, Karleuša je rekao da je to znao, ali i da zna da ona nije mogla „decidirano da se izjasni“ kada su joj pokazane fotografije.\n„Otprilike tako izgleda, to je rekla, da je to ta glava, ta faca… Ostajem pri tome da ona nije sigurno mogla da identifikuje lice.“\n„Za Luku Pejovića, gde god smo probali nešto da uradimo, nije se odmaklo od te informacije, nismo pronašli ništa da se to potvrdi.“\nMarkovićev branilac Dušan Mašić optužio je svedoka da je on lično izmislio beli golf zbog kojeg su kasnije optuženi oni kojima se danas sudi. Objasnio je da je svedok uticao na to da se ovakav postupak vodi protiv okrivljenih iz želje za „samoreklamerstvom“ i da je „jedini ozbiljni predmet koji je u životu radio upropastio do kraja“\nKarleuša je rekao da je bilo podmetanja raznih drugih lica, „pa i izmišljenih lica“, što je trebalo da istragu odvuče na drugu stranu.\nOn je rekao i da je moguće da je tadašnji ministar unutrašnjih poslova Dušan Mihajlović na sastanku sa načelnicima svih uprava (kako je svedočio nekadašnji zamenik načelnika RDB Milorad Bracanović), kazao da je ubica Ćuruvije Luka Pejović, pošto je imao „svoj način“ saopštavanja takvih saznanja, ali da on tom sastanku nije prisustvovao.\n„Ne znam šta mu je bila namera, ali mogao je to da kaže jer smo mu mi rekli da sumnjamo i da se on (Pejović) dovodi u vezu sa ubistvom. U vreme kada smo to proveravali, Mihajlović je znao da mi pratimo tu priču sa Pejovićem.“\nAdvokati optuženih i optuženi pokušavali su da izvuku i neku informaciju o navodnom snimku na kome se vide ubice Slavka Ćuruvije kako izlaze iz haustora u kome su počinili zločin, a koji je, navodno, ponudio izvesni radnik Vojne obaveštajne službe, ali svedok nije mogao da se seti mnogo informacija u vezi s tim, pa je još jednom ponovio uverenje da je to samo bila još jedna u nizu priča bez osnova.\nDB nije pomogao\nPredsednica sudskog veća pitala je svedoka i zašto je, i pored dobijene informacije o Pejoviću i svih drugih informacija koje je njegov tim proveravao, informacija o golfu bila „jača“ i zašto je zaključio da ima jakih indicija da iza ubistva stoji DB.\n„Sve što smo proveravali ima veze sa DB: da ga je Služba pratila, pa ponovljeno praćenje sutradan, članak u novinama („Ćuruvija dočekao bombe“ u Politici ekspres i Dnevniku RTS, prim. nov.), da je viđen golf, da je golf pripadao DB-u, da je Romić bio zadužen za njega, da je na preuzimanju bio Kurak… Sve je govorilo da to ima veze sa DB-om. Dokaze nismo mogli da nađemo, ali sve indicije su bile da je bilo tako… Najviše nas je ubedilo da je iza toga DB, i to verujem i sada.“\nKarleuša je rekao i da je postojala namera tadašnjeg rukovodstva RDB da se reši slučaj, ali da iz njihovih redova nije dolazilo nešto što bi pomoglo u njegovom rasvetljavanju.\n„Mislim da bi to moglo da se reši. Negde u dubini DB postoje ljudi, možda i sad postoje ljudi koji to znaju. Ima nade da dođemo do prave istine, onog trenutka kad neko bude hteo da priča.“\nRUŽIĆ: ODBRANA ZAMAGLJUJE SUŠTINU\nDOBRIČANIN NIKODINOVIĆ: OPSTRUKCIJA TUŽILAŠTVA\nAdvokat Slobodan Ružić ocenio je da nema neke posebne suštine današnjeg nastavka ispitivanja Dragana Karleuše, sem što je od samog početka ovog krivičnog postupka indikativno da odbrana insistira na tome da se radi o potpuno beskorisnim svedocima koji nemaju šta da kažu u vezi sa ubistvom Slavka Ćuruvije, pa onda postavljaju po 100 ili 150 pitanja.\n„lli su važni svedoci ili nisu važni… Ili je možda cilj da se zamagli suština, da se u šumi ne vidi drvo. Meni se ipak čini da svaki od ovih svedoka doprinosi na određen način razrešavanju ovog slučaja.“\nAdvokat Zora Dobričanin Nikodinović rekla je da „želi da tužilac baš samo ovakve svedoke izvodi“.\n„Ovo je neverovatno, ovaj svedok ne zna apsolutno ništa, jedino što ponavlja jesu medijski spinovi. Ono što je radio i kako i kad je radio – tu se on apsolutno ničega ne seća“, ocenila je ona povodom svedočenja Karleuše.\n„On se ničeg ne seća, kao da je u pitanju džepna krađa iz gradskog prevoza. Apsolutno je ponižavajuće da tužilac izvodi ovakve svedoke. Ovo smatram čistim primerom tužilačke opstrukcije.“\nOdbrana: Karleuša izmislio beli golf\nMarkovićev branilac Dušan Mašić optužio je svedoka da je on lično izmislio beli golf, zbog kojeg su kasnije optuženi oni kojima se danas sudi. Objasnio je da je svedok uticao na to da se ovakav postupak vodi protiv okrivljenih iz želje za „samoreklamerstvom“ i da je „jedini ozbiljni predmet koji je u životu radio upropastio do kraja“.\nZora Dobričanin Nikodinović ocenila je da su izgubljena dva dana suđenja i da je u pitanju bio školski primer tužilačke opstrukcije. Ali je onima koji se pitaju zašto onda advokati odbrane toliko ispituju ove svedoke poručila da žele da „do apsurda“ dovedu svedoke Tužilaštva. Ukazala je na to da je Karleuša menjao svoje iskaze 2007, 2014. i danas. Najbenigniji je bio tokom prvog iskaza, smatra ona, a kasnije je „dodavao ono što je pročitao u novinama“.\n„Počeli smo da radimo nešto što je do juče bilo tabu, da ‘bušimo’, saznajemo, talasamo… Osećali smo da zbog svega toga što radimo postoji neko loše gledanje na nas. Nije to bila konkretna ili direktna pretnja, nego nekako opšta, tako su se osećali svi koji su radili na tom slučaju“\nJoš jednom je, kao i tokom prvog ročišta, naglasila kako je njegova ćerka Jelena bila u vezi sa kriminalcem Ćandom, koga su, kako je istakla, neki mediji dovodili u vezu sa ubistvom Ćuruvije. Karleuša je pre toga istakao da Ćanda nikad nije dovođen u vezu sa ovim ubistvom.\nBranilac Kuraka Stevan Protić naglasio je već na početku izlaganja da je iznenađen stavom odbrane o ovom svedoku i rekao da je on, za razliku od njih, uveren da je Karleuša „neprocenjivo dragocen svedok za odbranu“. I on je istakao da je Karleuša pokazao da je beli golf izmišljen.\nProtić smatra da se radi o opstrukciji dokaznog postupka jer je tužilac hteo da prikrije „donosioca lažnih informacija“.\nObratio se odbrani i rekao da upravo oni ovaj proces dve godine čine veoma zanimljivim javnosti (verovatno aludirajući na to da advokati okrivljenih postavljaju mnogo više pitanja od tužioca, prim. nov.).\n„Ja sam 28 godina radio u javnoj bezbednosti, odakle i poznajem svedoka, za koga mogu reći isto što je i on rekao za kriminalca Luku Pejovića – da on nije bio kalibar da se bavi ovim slučajem“, rekao je optuženi Radomir Marković i ukazao na to da je svedok potvrdio da je Vlada Srbije odredila ova tri slučaja kao prioritete (Stambolić, Ćuruvija, Ibarska magistrala) zato što je htela da dokaže da je to izvršila Služba, kao i da preko Službe dođe do tadašnjeg predsednika države Slobodana Miloševića.\n„Svedočenje je zasnovano na izmišljotinama. On je plasirao informaciju o golfu i to se proširilo u medijima kao spin“, ponovio je tvrdnje svog advokata Mašića optuženi Radomir Marković.\nZa optuženog Romića, Karleuša je pokazao animozitet prema Službi bez obzira na to ko je bio na njenom čelu i da je o njoj govorio sa omalovažavanjem. Podsetio je na to da je istraga RDB-a pokazala da nije tačno ono što je Karleuša tvrdio – da je beli golf tog 11. aprila viđen blizu mesta ubistva.\nSuvajdžić daleko, ne može da svedoči\nSudija Snežana Jovanović saopštila je da je veće primilo dopis MUP-a o tome da se zaštićeni svedok Miladin Suvajdžić, pripadnik zemunskog klana, poznat i kao Đura Mutavi, nalazi pod posebnim režimom zaštite, dosta udaljen od Specijalnog suda, pa posebna služba zadužena za ovog svedoka nije mogla da obezbedi njegovo prisustvo, imajući u vidu kratak rok od poziva do svedočenja.\nSudija nije saopštila da li će posebnoj službi biti dato dodatno vreme da kasnije dovede Miladina Suvajdžića da svedoči u ovom procesu, kako je to predložilo Tužilaštvo.\nTužilac je predložio da se Suvajdžićev iskaz pročita, što je podržao i Slobodan Ružić, advokat Radeta i Jelene Ćuruvije. Advokati odbrane su, međutim, insistirali na tome da se svedok dovede da svedoči pred sudom, navodeći da svedok saradnik treba da bude dostupan sudu. Zastupnik Miroslava Kuraka Protić tražio je da se taj svedok dovede kako bi javnost videla „besmislenost“ njegovog svedočenja.\nODBIJEN ZAHTEV ZA IZUZEĆE ZAMENIKA TUŽIOCA\nSudija Snežana Jovanović saopštila je na početku ročišta da je veće odbilo, u celosti, zahtev advokata odbrane Zore Dobričanin Nikodinović za izuzeće zamenika tužioca Milenka Mandića.\nSuđenje će biti nastavljeno 5, 6. i 7. decembra.